15
The Seven Angels with Seven Plagues
1 Καὶ εἶδον ἄλλο σημεῖον ἐν τῷ οὐρανῷ μέγα καὶ θαυμαστόν· ἀγγέλους ἑπτὰ ἔχοντας πληγὰς ἑπτὰ τὰς ἐσχάτας, ὅτι ἐν αὐταῖς ἐτελέσθη ὁ θυμὸς τοῦ Θεοῦ.
2 Καὶ εἶδον ὡς θάλασσαν *ὑαλίνην μεμιγμένην πυρί, καὶ τοὺς νικῶντας ἐκ τοῦ θηρίου καὶ ἐκ τῆς εἰκόνος αὐτοῦ †καὶ ἐκ τοῦ ἀριθμοῦ τοῦ ὀνόματος αὐτοῦ ἑστῶτας ἐπὶ τὴν θάλασσαν τὴν ‡ὑαλίνην, ἔχοντας §τὰς κιθάρας τοῦ Θεοῦ. 3 καὶ ᾄδουσι τὴν ᾠδὴν *Μωϋσέως †δούλου τοῦ Θεοῦ καὶ τὴν ᾠδὴν τοῦ ἀρνίου λέγοντες,
Μεγάλα καὶ θαυμαστὰ τὰ ἔργα σου,
Κύριε ὁ Θεὸς ὁ παντοκράτωρ·
δίκαιαι καὶ ἀληθιναὶ αἱ ὁδοί σου,
ὁ βασιλεὺς τῶν ‡ἐθνῶν.
4 τίς οὐ μὴ φοβηθῇ §σε, Κύριε,
καὶ *δοξάσῃ τὸ ὄνομά σου;
ὅτι μόνος †ἅγιος,
ὅτι ‡πάντες ἥξουσι
καὶ προσκυνήσουσιν ἐνώπιόν σου,
ὅτι τὰ δικαιώματά σου ἐφανερώθησαν.
5 Καὶ μετὰ ταῦτα εἶδον, §καὶ ἠνοίγη ὁ ναὸς τῆς σκηνῆς τοῦ μαρτυρίου ἐν τῷ οὐρανῷ, 6 καὶ *ἐξῆλθον οἱ ἑπτὰ ἄγγελοι †οἱ ἔχοντες τὰς ἑπτὰ ‡πληγάς, §οἳ ἦσαν ἐνδεδυμένοι *λίνον †καθαρὸν λαμπρὸν καὶ περιεζωσμένοι περὶ τὰ στήθη ζώνας χρυσᾶς. 7 καὶ ἓν ἐκ τῶν τεσσάρων ζῴων ἔδωκε τοῖς ἑπτὰ ἀγγέλοις ἑπτὰ φιάλας χρυσᾶς γεμούσας τοῦ θυμοῦ τοῦ Θεοῦ τοῦ ζῶντος εἰς τοὺς αἰῶνας τῶν αἰώνων. 8 καὶ ἐγεμίσθη ὁ ναὸς ‡ἐκ τοῦ καπνοῦ ἐκ τῆς δόξης τοῦ Θεοῦ καὶ ἐκ τῆς δυνάμεως αὐτοῦ, καὶ οὐδεὶς §ἐδύνατο εἰσελθεῖν εἰς τὸν ναὸν ἄχρι τελεσθῶσιν αἱ ἑπτὰ πληγαὶ τῶν *ἑπτὰ ἀγγέλων.
* 15:2 υαλινην 62.9% ¦ υελινην ᴘᴄᴋ 36.2% † 15:2 και 61.8% ¦ και εκ του χαραγματος αυτου και ᴍꜱꜱ 30.9% ¦ και εκ του χαραγματος αυτου ᴛʀ 2.3% ‡ 15:2 υαλινην 56.9% ¦ υελινην ᴘᴄᴋ 41.8% § 15:2 τας 38.8% ¦ — ᴄᴛ ᴘᴄᴋ ʀᴘ ᴛʀ 60.7% * 15:3 μωυσεως 57.3% ¦ μωυσεος ᴘᴄᴋ 27.1% ¦ μωσεως ᴛʀ 13.3% † 15:3 δουλου 49.2% ¦ του δουλου ᴀɴᴛ ᴄᴛ ʜꜰ ᴘᴄᴋ ʀᴘ ꜱᴄʀ 48.8% ‡ 15:3 εθνων 90.9% ¦ αιωνων ꜱʙʟ ᴡʜ 8.2% ¦ αγιων ᴛʀ 0.9% § 15:4 σε 64.4% ¦ — ᴀɴᴛ ᴄᴛ 27.4% * 15:4 δοξαση 50% ¦ δοξασει ᴄᴛ 49.5% † 15:4 αγιος 45.7% ¦ οσιος ᴀɴᴛ ᴄᴛ ᴛʀ 22.8% ¦ αγιος ει ᴘᴄᴋ 19.6% ‡ 15:4 παντες 44.3% ¦ παντα τα εθνη ᴀɴᴛ ᴄᴛ ᴘᴄᴋ ʀᴘ ᴛʀ 52.1% § 15:5 και 99.1% ¦ και ιδου ᴛʀ 0.9% * 15:6 εξηλθον 98.2% ¦ εξηλθαν ᴡʜ 0.5% † 15:6 οι 76.6% ¦ — ᴛʀ 18.3% ‡ 15:6 πληγας 41% ¦ πληγας εκ του ναου ᴀɴᴛ ᴄᴛ ʀᴘ ᴛʀ 39.2% ¦ πληγας εκ του ουρανου ᴘᴄᴋ 13.8% § 15:6 οι ησαν 68.9% ¦ — ᴄᴛ ᴛʀ 30.1% * 15:6 λινον 86.2% ¦ λινουν ᴍꜱꜱ 7.3% ¦ λιθον ᴡʜ 3.7% † 15:6 καθαρον 90% ¦ καθαρον και ᴛʀ 4.6% ‡ 15:8 εκ του 39.4% ¦ — ᴄᴛ ᴘᴄᴋ ʀᴘ ᴛʀ 53.2% § 15:8 εδυνατο 50.5% ¦ ηδυνατο ᴘᴄᴋ ᴛʀ 49.5% * 15:8 επτα 66.7% ¦ — ᴘᴄᴋ 29.7%