20
The Parable of the Workers in the Vineyard
1 Ὁμοία γάρ ἐστιν ἡ βασιλεία τῶν οὐρανῶν ἀνθρώπῳ οἰκοδεσπότῃ, ὅστις ἐξῆλθεν ἅμα πρωῒ μισθώσασθαι ἐργάτας εἰς τὸν ἀμπελῶνα αὐτοῦ. 2 *καὶ συμφωνήσας μετὰ τῶν ἐργατῶν ἐκ δηναρίου τὴν ἡμέραν, ἀπέστειλεν αὐτοὺς εἰς τὸν ἀμπελῶνα αὐτοῦ. 3 καὶ ἐξελθὼν περὶ †τρίτην ὥραν, εἶδεν ἄλλους ἑστῶτας ἐν τῇ ἀγορᾷ ἀργούς· 4 ‡καὶ ἐκείνοις εἶπεν, Ὑπάγετε καὶ ὑμεῖς εἰς τὸν ἀμπελῶνα, καὶ ὃ ἐὰν ᾖ δίκαιον δώσω ὑμῖν. 5 οἱ δὲ ἀπῆλθον. §πάλιν ἐξελθὼν περὶ ἕκτην καὶ *ἐνάτην ὥραν, ἐποίησεν ὡσαύτως. 6 περὶ δὲ τὴν ἑνδεκάτην †ὥραν ἐξελθών, εὗρεν ἄλλους ἑστῶτας ‡ἀργούς, καὶ λέγει αὐτοῖς, Τί ὧδε ἑστήκατε ὅλην τὴν ἡμέραν ἀργοί; 7 λέγουσιν αὐτῷ, Ὅτι οὐδεὶς ἡμᾶς ἐμισθώσατο. λέγει αὐτοῖς, Ὑπάγετε καὶ ὑμεῖς εἰς τὸν ἀμπελῶνα, §καὶ ὃ ἐὰν ᾖ δίκαιον λήψεσθε.
8 Ὀψίας δὲ γενομένης λέγει ὁ κύριος τοῦ ἀμπελῶνος τῷ ἐπιτρόπῳ αὐτοῦ, Κάλεσον τοὺς ἐργάτας, καὶ ἀπόδος *αὐτοῖς τὸν μισθόν, ἀρξάμενος ἀπὸ τῶν ἐσχάτων ἕως τῶν πρώτων. 9 †καὶ ἐλθόντες οἱ περὶ τὴν ἑνδεκάτην ὥραν ἔλαβον ἀνὰ δηνάριον. 10 ‡ἐλθόντες δὲ οἱ πρῶτοι ἐνόμισαν ὅτι §πλείονα *λήψονται· καὶ ἔλαβον †καὶ αὐτοὶ ἀνὰ δηνάριον. 11 λαβόντες δὲ ἐγόγγυζον κατὰ τοῦ οἰκοδεσπότου, 12 λέγοντες ‡ὅτι Οὗτοι οἱ ἔσχατοι μίαν ὥραν ἐποίησαν, καὶ ἴσους §ἡμῖν αὐτοὺς ἐποίησας, τοῖς βαστάσασι τὸ βάρος τῆς ἡμέρας καὶ τὸν καύσωνα. 13 ὁ δὲ ἀποκριθεὶς *εἶπεν ἑνὶ αὐτῶν, Ἑταῖρε, οὐκ ἀδικῶ σε· οὐχὶ δηναρίου συνεφώνησάς μοι; 14 ἆρον τὸ σὸν καὶ ὕπαγε· θέλω δὲ τούτῳ τῷ ἐσχάτῳ δοῦναι ὡς καὶ σοί. 15 †ἢ οὐκ ἔξεστί μοι ‡ποιῆσαι ὃ θέλω ἐν τοῖς ἐμοῖς; §εἰ ὁ ὀφθαλμός σου πονηρός ἐστιν, ὅτι ἐγὼ ἀγαθός εἰμι; 16 οὕτως ἔσονται οἱ ἔσχατοι πρῶτοι, καὶ οἱ πρῶτοι ἔσχατοι· *πολλοὶ γάρ εἰσι κλητοί, ὀλίγοι δὲ ἐκλεκτοί.
Jesus Predicts His Death and Resurrection a Third Time
17 †Καὶ ἀναβαίνων ὁ Ἰησοῦς εἰς Ἱεροσόλυμα παρέλαβε τοὺς δώδεκα μαθητὰς κατ᾽ ἰδίαν ‡ἐν τῇ ὁδῷ, καὶ εἶπεν αὐτοῖς, 18 Ἰδού, ἀναβαίνομεν εἰς Ἱεροσόλυμα, καὶ ὁ υἱὸς τοῦ ἀνθρώπου παραδοθήσεται τοῖς ἀρχιερεῦσι καὶ γραμματεῦσι, καὶ κατακρινοῦσιν αὐτὸν θανάτῳ, 19 καὶ παραδώσουσιν αὐτὸν τοῖς ἔθνεσιν εἰς τὸ ἐμπαῖξαι καὶ μαστιγῶσαι καὶ σταυρῶσαι· καὶ τῇ τρίτῃ ἡμέρᾳ §ἀναστήσεται.
The Request of the Mother of James and John
20 Τότε προσῆλθεν αὐτῷ ἡ μήτηρ τῶν υἱῶν Ζεβεδαίου μετὰ τῶν υἱῶν αὐτῆς, προσκυνοῦσα καὶ αἰτοῦσά τι *παρ᾽ αὐτοῦ. 21 ὁ δὲ εἶπεν αὐτῇ, Τί θέλεις; λέγει αὐτῷ, Εἰπὲ ἵνα καθίσωσιν οὗτοι οἱ δύο υἱοί μου, εἷς ἐκ δεξιῶν †σου, καὶ εἷς ἐξ εὐωνύμων ‡σου, ἐν τῇ βασιλείᾳ σου. 22 ἀποκριθεὶς δὲ ὁ Ἰησοῦς εἶπεν, Οὐκ οἴδατε τί αἰτεῖσθε. δύνασθε πιεῖν τὸ ποτήριον ὃ ἐγὼ μέλλω πίνειν, §ἢ τὸ βάπτισμα ὃ ἐγὼ βαπτίζομαι βαπτισθῆναι; λέγουσιν αὐτῷ, Δυνάμεθα. 23 *καὶ λέγει αὐτοῖς, Τὸ μὲν ποτήριόν μου πίεσθε, †καὶ τὸ βάπτισμα ὃ ἐγὼ βαπτίζομαι βαπτισθήσεσθε· τὸ δὲ καθίσαι ἐκ δεξιῶν μου καὶ ἐξ εὐωνύμων ‡μου οὐκ ἔστιν §ἐμὸν δοῦναι, ἀλλ᾽ οἷς ἡτοίμασται ὑπὸ τοῦ πατρός μου. 24 καὶ ἀκούσαντες οἱ δέκα ἠγανάκτησαν περὶ τῶν δύο ἀδελφῶν. 25 ὁ δὲ Ἰησοῦς προσκαλεσάμενος αὐτοὺς εἶπεν, Οἴδατε ὅτι οἱ ἄρχοντες τῶν ἐθνῶν κατακυριεύουσιν αὐτῶν, καὶ οἱ μεγάλοι κατεξουσιάζουσιν αὐτῶν. 26 οὐχ οὕτω *δὲ †ἔσται ‡ἐν ὑμῖν· ἀλλ᾽ ὃς §ἐὰν θέλῃ ἐν ὑμῖν μέγας γενέσθαι *ἔσται ὑμῶν διάκονος· 27 καὶ ὃς †ἐὰν θέλῃ ἐν ὑμῖν εἶναι πρῶτος, ‡ἔσται ὑμῶν δοῦλος· 28 ὥσπερ ὁ υἱὸς τοῦ ἀνθρώπου οὐκ ἦλθε διακονηθῆναι, ἀλλὰ διακονῆσαι, καὶ δοῦναι τὴν ψυχὴν αὐτοῦ λύτρον ἀντὶ πολλῶν.
Jesus Heals Two Blind Men
29 Καὶ ἐκπορευομένων αὐτῶν ἀπὸ §Ἱεριχώ, ἠκολούθησεν αὐτῷ ὄχλος πολύς. 30 καὶ ἰδού, δύο τυφλοὶ καθήμενοι παρὰ τὴν ὁδόν, ἀκούσαντες ὅτι Ἰησοῦς παράγει, ἔκραξαν, λέγοντες, *Ἐλέησον ἡμᾶς, Κύριε, †υἱὸς ‡Δαυίδ. 31 ὁ δὲ ὄχλος ἐπετίμησεν αὐτοῖς ἵνα σιωπήσωσιν. οἱ δὲ μεῖζον §ἔκραζον, λέγοντες, *Ἐλέησον ἡμᾶς, Κύριε, †υἱὸς ‡Δαυίδ. 32 καὶ στὰς ὁ Ἰησοῦς ἐφώνησεν αὐτούς, καὶ εἶπε, Τί θέλετε ποιήσω ὑμῖν; 33 λέγουσιν αὐτῷ, Κύριε, ἵνα §ἀνοιχθῶσιν ἡμῶν οἱ ὀφθαλμοί. 34 σπλαγχνισθεὶς δὲ ὁ Ἰησοῦς ἥψατο τῶν *ὀφθαλμῶν αὐτῶν· καὶ εὐθέως ἀνέβλεψαν †αὐτῶν οἱ ὀφθαλμοί, καὶ ἠκολούθησαν αὐτῷ.
* 20:2 και συμφωνησας ¦ συμφωνησας δε ᴄᴛ ᴛʀ † 20:3 τριτην ¦ την τριτην ᴛʀ ‡ 20:4 και εκεινοις ¦ κακεινοις ᴛʀ § 20:5 παλιν ¦ παλιν δε ɴᴀ ᴛʜ ᴡʜ * 20:5 ενατην ¦ εννατην ᴛʀ † 20:6 ωραν ¦ — ᴄᴛ ‡ 20:6 αργους ¦ — ᴄᴛ § 20:7 και ο εαν η δικαιον ληψεσθε ¦ — ᴄᴛ * 20:8 αυτοις ¦ — ᴡʜ † 20:9 και ελθοντες ¦ ελθοντες δε ᴡʜ ‡ 20:10 ελθοντες δε ¦ και ελθοντες ᴄᴛ § 20:10 πλειονα ¦ πλειον ᴄᴛ * 20:10 ληψονται ¦ λημψονται ᴄᴛ † 20:10 και αυτοι ανα δηναριον ¦ το ανα δηναριον και αυτοι ᴄᴛ ‡ 20:12 οτι ¦ — ᴄᴛ § 20:12 ημιν αυτους ¦ αυτους ημιν ꜱʙʟ ᴡʜ * 20:13 ειπεν ενι αυτων ¦ ενι αυτων ειπεν ᴄᴛ † 20:15 η ¦ — ꜱʙʟ ᴡʜ ‡ 20:15 ποιησαι ο θελω ¦ ο θελω ποιησαι ᴄᴛ § 20:15 ει ¦ η ᴄᴛ * 20:16 πολλοι γαρ εισι κλητοι ολιγοι δε εκλεκτοι 97.5% ¦ — ᴄᴛ 1.4% † 20:17 και αναβαινων ο ¦ μελλων δε αναβαινειν ᴡʜ ‡ 20:17 εν τη οδω και ¦ και εν τη οδω ᴄᴛ § 20:19 αναστησεται ¦ εγερθησεται ᴄᴛ * 20:20 παρ ¦ απ ɴᴀ ᴛʜ ᴡʜ † 20:21 σου ¦ — ᴡʜ ‡ 20:21 σου ¦ — ᴛʀ § 20:22 η το βαπτισμα ο εγω βαπτιζομαι βαπτισθηναι ¦ και το βαπτισμα ο εγω βαπτιζομαι βαπτισθηναι ᴛʀ ¦ — ᴄᴛ * 20:23 και ¦ — ᴄᴛ † 20:23 και το βαπτισμα ο εγω βαπτιζομαι βαπτισθησεσθε ¦ — ᴄᴛ ‡ 20:23 μου ¦ — ᴄᴛ § 20:23 εμον ¦ εμον τουτο ɴᴀ * 20:26 δε ʙ15 ¦ — ʙ10 ᴀɴᴛ ᴄᴛ † 20:26 εσται ¦ εστιν ᴡʜ ‡ 20:26 εν ¦ — ᴘᴄᴋ § 20:26 εαν ¦ αν ꜱʙʟ ᴛʜ ᴡʜ * 20:26 εσται ¦ εστω ᴛʀ † 20:27 εαν ¦ αν ᴄᴛ ‡ 20:27 εσται ʙ15 ¦ εστω ʙ10 ʜꜰ ʀᴘ ᴛʀ § 20:29 ιεριχω ¦ ιερειχω ᴛʜ ᴡʜ * 20:30 ελεησον ημας κυριε ¦ κυριε ελεησον ημας ꜱʙʟ ᴡʜ ¦ ελεησον ημας ιησου ᴛʜ † 20:30 υιος ¦ υιε ᴛʜ ‡ 20:30 δαυιδ ¦ δαβιδ ʜꜰ ᴛʀ ¦ δαυειδ ᴛʜ ᴡʜ § 20:31 εκραζον ¦ εκραξαν ᴄᴛ * 20:31 ελεησον ημας κυριε ¦ κυριε ελεησον ημας ꜱʙʟ ᴛʜ ᴡʜ † 20:31 υιος ¦ υιε ᴛʜ ‡ 20:31 δαυιδ ¦ δαβιδ ʜꜰ ᴛʀ ¦ δαυειδ ᴛʜ ᴡʜ § 20:33 ανοιχθωσιν ημων οι οφθαλμοι ¦ ανοιγωσιν οι οφθαλμοι ημων ᴄᴛ * 20:34 οφθαλμων ¦ ομματων ᴄᴛ † 20:34 αυτων οι οφθαλμοι ¦ — ᴄᴛ