12
The Woman and the Dragon
1 Καὶ σημεῖον μέγα ὤφθη ἐν τῷ οὐρανῷ, γυνὴ περιβεβλημένη τὸν ἥλιον, καὶ ἡ σελήνη ὑποκάτω τῶν ποδῶν αὐτῆς, καὶ ἐπὶ τῆς κεφαλῆς αὐτῆς στέφανος ἀστέρων δώδεκα, 2 καὶ ἐν γαστρὶ ἔχουσα *ἔκραζεν ὠδίνουσα καὶ βασανιζομένη τεκεῖν. 3 καὶ ὤφθη ἄλλο σημεῖον ἐν τῷ οὐρανῷ, καὶ ἰδού, δράκων †πυρὸς μέγας ἔχων κεφαλὰς ἑπτὰ καὶ κέρατα δέκα, καὶ ἐπὶ τὰς κεφαλὰς αὐτοῦ ‡ἑπτὰ διαδήματα. 4 καὶ ἡ οὐρὰ αὐτοῦ σύρει τὸ τρίτον τῶν ἀστέρων τοῦ οὐρανοῦ καὶ ἔβαλεν αὐτοὺς εἰς τὴν γῆν. καὶ ὁ δράκων §ἕστηκεν ἐνώπιον τῆς γυναικὸς τῆς μελλούσης *τεκεῖν, ἵνα ὅταν τέκῃ τὸ τέκνον αὐτῆς καταφάγῃ. 5 καὶ ἔτεκεν υἱὸν †ἄρρενα, ὃς μέλλει ποιμαίνειν πάντα τὰ ἔθνη ἐν ῥάβδῳ σιδηρᾷ, καὶ ‡ἡρπάσθη τὸ τέκνον αὐτῆς πρὸς τὸν Θεὸν καὶ §πρὸς τὸν θρόνον αὐτοῦ. 6 καὶ ἡ γυνὴ ἔφυγεν εἰς τὴν ἔρημον, ὅπου ἔχει *ἐκεῖ τόπον ἡτοιμασμένον †ὑπὸ τοῦ Θεοῦ, ἵνα ἐκεῖ ‡ἐκτρέφωσιν αὐτὴν ἡμέρας χιλίας διακοσίας ἑξήκοντα.
7 Καὶ ἐγένετο πόλεμος ἐν τῷ οὐρανῷ· ὁ Μιχαὴλ καὶ οἱ ἄγγελοι αὐτοῦ §πολεμῆσαι μετὰ τοῦ δράκοντος. καὶ ὁ δράκων ἐπολέμησε καὶ οἱ ἄγγελοι αὐτοῦ, 8 καὶ οὐκ *ἴσχυσεν, †οὐδὲ τόπος ‡εὑρέθη αὐτῷ ἔτι ἐν τῷ οὐρανῷ. 9 καὶ ἐβλήθη ὁ δράκων ὁ §μέγας, ὁ ὄφις ὁ ἀρχαῖος, ὁ καλούμενος διάβολος καὶ *Σατανᾶς, ὁ πλανῶν τὴν οἰκουμένην ὅλην—ἐβλήθη εἰς τὴν γῆν, καὶ οἱ ἄγγελοι αὐτοῦ †μετ᾽ αὐτοῦ ἐβλήθησαν. 10 καὶ ἤκουσα φωνὴν μεγάλην ‡ἐν τῷ οὐρανῷ λέγουσαν, Ἄρτι ἐγένετο ἡ σωτηρία καὶ ἡ δύναμις καὶ ἡ βασιλεία τοῦ Θεοῦ ἡμῶν καὶ ἡ ἐξουσία τοῦ Χριστοῦ αὐτοῦ, ὅτι §ἐβλήθη ὁ *κατήγορος τῶν ἀδελφῶν ἡμῶν, ὁ κατηγορῶν †αὐτῶν ἐνώπιον τοῦ Θεοῦ ἡμῶν ἡμέρας καὶ νυκτός. 11 καὶ αὐτοὶ ἐνίκησαν αὐτὸν διὰ τὸ αἷμα τοῦ ἀρνίου καὶ διὰ τὸν λόγον τῆς μαρτυρίας αὐτῶν, καὶ οὐκ ἠγάπησαν τὴν ψυχὴν αὐτῶν ἄχρι θανάτου. 12 διὰ τοῦτο εὐφραίνεσθε, ‡οὐρανοὶ καὶ οἱ ἐν αὐτοῖς σκηνοῦντες. οὐαὶ §τῇ γῇ καὶ τῇ θαλάσσῃ, ὅτι κατέβη ὁ διάβολος πρὸς ὑμᾶς ἔχων θυμὸν μέγαν, εἰδὼς ὅτι ὀλίγον καιρὸν ἔχει.
13 Καὶ ὅτε εἶδεν ὁ δράκων ὅτι ἐβλήθη εἰς τὴν γῆν, ἐδίωξε τὴν γυναῖκα ἥτις ἔτεκε τὸν *ἄρρενα. 14 καὶ ἐδόθησαν τῇ γυναικὶ †δύο πτέρυγες τοῦ ἀετοῦ τοῦ μεγάλου, ἵνα πέτηται εἰς τὴν ἔρημον εἰς τὸν τόπον αὐτῆς, ‡ὅπως τρέφηται ἐκεῖ καιρὸν καὶ καιροὺς καὶ ἥμισυ καιροῦ ἀπὸ προσώπου τοῦ ὄφεως. 15 καὶ ἔβαλεν ὁ ὄφις §ἐκ τοῦ στόματος αὐτοῦ ὀπίσω τῆς γυναικὸς ὕδωρ ὡς ποταμόν, ἵνα *αὐτὴν ποταμοφόρητον ποιήσῃ. 16 καὶ ἐβοήθησεν ἡ γῆ τῇ γυναικί, καὶ ἤνοιξεν ἡ γῆ τὸ στόμα αὐτῆς καὶ κατέπιε τὸν ποταμὸν ὃν ἔβαλεν ὁ δράκων ἐκ τοῦ στόματος αὐτοῦ. 17 καὶ ὠργίσθη ὁ δράκων ἐπὶ τῇ γυναικὶ καὶ ἀπῆλθε ποιῆσαι πόλεμον μετὰ τῶν λοιπῶν τοῦ σπέρματος αὐτῆς, τῶν τηρούντων τὰς ἐντολὰς τοῦ Θεοῦ καὶ ἐχόντων τὴν μαρτυρίαν †Ἰησοῦ.
* 12:2 εκραζεν 57.9% ¦ κραζει ɴᴀ ᴛʀ 21.8% ¦ εκραξεν ᴍꜱꜱ 11.1% ¦ και κραζει ꜱʙʟ ᴛʜ ᴡʜ 5.1% † 12:3 πυρος μεγας 41.9% ¦ μεγας πυρρος ɴᴀ ᴘᴄᴋ ꜱʙʟ ᴛʀ ᴡʜ 24% ¦ μεγας πυρος ᴍꜱꜱ 17.5% ¦ πυρρος μεγας ᴀɴᴛ ᴛʜ 15.7% ‡ 12:3 επτα διαδηματα 89.4% ¦ διαδηματα ᴍꜱꜱ 6.9% ¦ διαδηματα επτα ᴛʀ 2.3% § 12:4 ἕστηκεν ¦ ἔστηκεν ᴡʜ * 12:4 τεκειν 80.6% ¦ τικτειν ᴘᴄᴋ 18.9% † 12:5 αρρενα 83.4% ¦ αρσενα ᴍꜱꜱ 13.4% ¦ αρσεν ꜱʙʟ ᴛʜ ᴡʜ 2.3% ‡ 12:5 ηρπασθη 76.4% ¦ ηρπαγη ᴘᴄᴋ 22.7% § 12:5 προς 81.9% ¦ — ᴛʀ 17.1% * 12:6 εκει 73.6% ¦ εκει τον ᴍꜱꜱ 7.4% ¦ — ᴛʀ 14.4% † 12:6 υπο 55.1% ¦ απο ᴀɴᴛ ᴄᴛ ᴘᴄᴋ ᴛʀ 43.5% ‡ 12:6 εκτρεφωσιν 49.1% ¦ τρεφωσιν ᴀɴᴛ ɴᴀ ꜱʙʟ ᴛʀ ᴡʜ 39.8% ¦ τρεφουσιν ᴛʜ 6.9% § 12:7 πολεμησαι μετα 68.7% ¦ του πολεμησαι μετα ᴀɴᴛ ᴄᴛ ᴘᴄᴋ 25.1% ¦ επολεμησαν κατα ᴛʀ 0.5% * 12:8 ισχυσεν 61.8% ¦ ισχυσαν ɴᴀ ᴛʜ ᴛʀ 36.9% † 12:8 ουδε 79.2% ¦ ουτε ᴛʀ 20.4% ‡ 12:8 ευρεθη αυτω 62.7% ¦ ευρεθη αυτων ᴄᴛ ᴛʀ 22.6% ¦ αυτων ευρεθη ᴍꜱꜱ 6.5% § 12:9 μεγας ο οφις 87.1% ¦ οφις ο μεγας ᴀɴᴛ 6% ¦ μεγας οφις ᴍꜱꜱ 5.5% * 12:9 σατανας 69.9% ¦ ο σατανας ᴀɴᴛ ᴄᴛ ᴛʀ 29.6% † 12:9 μετ αυτου εβληθησαν 77.9% ¦ εβληθησαν ᴍꜱꜱ 13.8% ¦ — ᴍꜱꜱ 6.5% ‡ 12:10 εν τω ουρανω λεγουσαν 82.5% ¦ λεγουσαν εν τω ουρανω ᴛʀ 6% § 12:10 εβληθη 66.4% ¦ κατεβληθη ᴘᴄᴋ ᴛʀ 33.2% * 12:10 κατηγορος 97.7% ¦ κατηγωρ ꜱʙʟ ᴡʜ 0.5% † 12:10 αυτων 71% ¦ αυτους ꜱʙʟ ᴛʜ ᴡʜ 24.9% ‡ 12:12 ουρανοι 55.3% ¦ οι ουρανοι ᴘᴄᴋ ꜱʙʟ ᴛʀ 43.8% § 12:12 τη γη και τη θαλασση 72.7% ¦ την γην και την θαλασσαν ᴀɴᴛ ᴄᴛ 19.9% ¦ τοις κατοικουσι την γην και την θαλασσαν ᴛʀ 6% * 12:13 αρρενα 84.8% ¦ αρσενα ꜱʙʟ ᴛʜ ᴡʜ 14.3% † 12:14 δυο 71.4% ¦ αι δυο ᴄᴛ 28.6% ‡ 12:14 οπως τρεφηται 59.9% ¦ οπου τρεφεται ᴄᴛ ᴛʀ 30.4% § 12:15 εκ του στοματος αυτου οπισω της γυναικος 90.4% ¦ οπισω της γυναικος εκ του στοματος αυτου ᴛʀ 5.5% * 12:15 αυτην 77% ¦ ταυτην ᴛʀ 22.1% † 12:17 ιησου 87.1% ¦ του ιησου ᴍꜱꜱ 10.6% ¦ του ιησου χριστου ᴛʀ 0.9%