23
Woe to the Scribes and Pharisees
1 Τότε ὁ Ἰησοῦς ἐλάλησε τοῖς ὄχλοις καὶ τοῖς μαθηταῖς αὐτοῦ, 2 λέγων, Ἐπὶ τῆς *Μωσέως καθέδρας ἐκάθισαν οἱ γραμματεῖς καὶ οἱ Φαρισαῖοι· 3 πάντα οὖν ὅσα †ἐὰν εἴπωσιν ὑμῖν ‡τηρεῖν, τηρεῖτε καὶ ποιεῖτε· κατὰ δὲ τὰ ἔργα αὐτῶν μὴ ποιεῖτε, λέγουσι γὰρ καὶ οὐ ποιοῦσι. 4 δεσμεύουσι §γὰρ φορτία βαρέα *καὶ δυσβάστακτα, καὶ ἐπιτιθέασιν ἐπὶ τοὺς ὤμους τῶν ἀνθρώπων, †τῷ δὲ δακτύλῳ αὐτῶν οὐ θέλουσι ‡κινῆσαι αὐτά. 5 Πάντα δὲ τὰ ἔργα αὐτῶν ποιοῦσι πρὸς τὸ θεαθῆναι τοῖς ἀνθρώποις· πλατύνουσι §δὲ τὰ φυλακτήρια αὐτῶν, καὶ μεγαλύνουσι τὰ κράσπεδα *τῶν ἱματίων αὐτῶν· 6 φιλοῦσί †τε τὴν πρωτοκλισίαν ἐν τοῖς δείπνοις, καὶ τὰς πρωτοκαθεδρίας ἐν ταῖς συναγωγαῖς, 7 καὶ τοὺς ἀσπασμοὺς ἐν ταῖς ἀγοραῖς, καὶ καλεῖσθαι ὑπὸ τῶν ἀνθρώπων, ‡Ῥαββί, ῥαββί· 8 ὑμεῖς δὲ μὴ κληθῆτε §Ῥαββί· εἷς γάρ *ἐστιν ὑμῶν ὁ †καθηγητής, ‡ὁ Χριστός· πάντες δὲ ὑμεῖς ἀδελφοί ἐστε. 9 καὶ πατέρα μὴ καλέσητε ὑμῶν ἐπὶ τῆς γῆς· εἷς γάρ ἐστιν §ὁ πατὴρ ὑμῶν, ὁ *ἐν τοῖς οὐρανοῖς. 10 μηδὲ κληθῆτε καθηγηταί· †εἷς γὰρ ὑμῶν ἐστιν ὁ καθηγητής, ὁ Χριστός. 11 ὁ δὲ μείζων ὑμῶν ‡ἔσται ὑμῶν διάκονος. 12 ὅστις δὲ ὑψώσει ἑαυτόν, ταπεινωθήσεται· καὶ ὅστις ταπεινώσει ἑαυτόν, ὑψωθήσεται.
13 Οὐαὶ δὲ ὑμῖν, γραμματεῖς καὶ Φαρισαῖοι, ὑποκριταί, ὅτι §κατεσθίετε τὰς οἰκίας τῶν χηρῶν, καὶ προφάσει μακρὰ προσευχόμενοι· διὰ τοῦτο λήψεσθε περισσότερον κρίμα.
14 Οὐαὶ ὑμῖν, γραμματεῖς καὶ Φαρισαῖοι, ὑποκριταί, ὅτι κλείετε τὴν βασιλείαν τῶν οὐρανῶν ἔμπροσθεν τῶν ἀνθρώπων· ὑμεῖς γὰρ οὐκ εἰσέρχεσθε, οὐδὲ τοὺς εἰσερχομένους ἀφίετε εἰσελθεῖν.
15 Οὐαὶ ὑμῖν, γραμματεῖς καὶ Φαρισαῖοι, ὑποκριταί, ὅτι περιάγετε τὴν θάλασσαν καὶ τὴν ξηρὰν ποιῆσαι ἕνα προσήλυτον, καὶ ὅταν γένηται, ποιεῖτε αὐτὸν υἱὸν γεέννης διπλότερον ὑμῶν.
16 Οὐαὶ ὑμῖν, ὁδηγοὶ τυφλοί, οἱ λέγοντες, Ὃς ἂν ὀμόσῃ ἐν τῷ ναῷ, οὐδέν ἐστιν· ὃς δ᾽ ἂν ὀμόσῃ ἐν τῷ χρυσῷ τοῦ ναοῦ, ὀφείλει. 17 μωροὶ καὶ τυφλοί· τίς γὰρ μείζων ἐστίν, ὁ χρυσός, ἢ ὁ ναὸς ὁ *ἁγιάζων τὸν χρυσόν; 18 καί, Ὃς †ἐὰν ὀμόσῃ ἐν τῷ θυσιαστηρίῳ, οὐδέν ἐστιν· ὃς δ᾽ ἂν ὀμόσῃ ἐν τῷ δώρῳ τῷ ἐπάνω αὐτοῦ, ὀφείλει. 19 ‡μωροὶ καὶ τυφλοί· τί γὰρ μεῖζον, τὸ δῶρον, ἢ τὸ θυσιαστήριον τὸ ἁγιάζον τὸ δῶρον; 20 ὁ οὖν ὀμόσας ἐν τῷ θυσιαστηρίῳ ὀμνύει ἐν αὐτῷ καὶ ἐν πᾶσι τοῖς ἐπάνω αὐτοῦ· 21 καὶ ὁ ὀμόσας ἐν τῷ ναῷ ὀμνύει ἐν αὐτῷ καὶ ἐν τῷ §κατοικήσαντι αὐτόν· 22 καὶ ὁ ὀμόσας ἐν τῷ οὐρανῷ ὀμνύει ἐν τῷ θρόνῳ τοῦ Θεοῦ καὶ ἐν τῷ καθημένῳ ἐπάνω αὐτοῦ.
23 Οὐαὶ ὑμῖν, γραμματεῖς καὶ Φαρισαῖοι, ὑποκριταί, ὅτι ἀποδεκατοῦτε τὸ ἡδύοσμον καὶ τὸ ἄνηθον καὶ τὸ κύμινον, καὶ ἀφήκατε τὰ βαρύτερα τοῦ νόμου, τὴν κρίσιν καὶ *τὸν ἔλεον καὶ τὴν πίστιν· †ταῦτα ἔδει ποιῆσαι, κἀκεῖνα μὴ ‡ἀφιέναι. 24 ὁδηγοὶ τυφλοί, §οἱ διϋλίζοντες τὸν κώνωπα, τὴν δὲ κάμηλον καταπίνοντες.
25 Οὐαὶ ὑμῖν, γραμματεῖς καὶ Φαρισαῖοι, ὑποκριταί, ὅτι καθαρίζετε τὸ ἔξωθεν τοῦ ποτηρίου καὶ τῆς παροψίδος, ἔσωθεν δὲ γέμουσιν ἐξ ἁρπαγῆς καὶ *ἀδικίας. 26 Φαρισαῖε τυφλέ, καθάρισον πρῶτον τὸ ἐντὸς τοῦ ποτηρίου †καὶ τῆς παροψίδος, ἵνα γένηται καὶ τὸ ἐκτὸς ‡αὐτῶν καθαρόν.
27 Οὐαὶ ὑμῖν, γραμματεῖς καὶ Φαρισαῖοι, ὑποκριταί, ὅτι παρομοιάζετε τάφοις κεκονιαμένοις, οἵτινες ἔξωθεν μὲν φαίνονται ὡραῖοι, ἔσωθεν δὲ γέμουσιν ὀστέων νεκρῶν καὶ πάσης ἀκαθαρσίας. 28 οὕτω καὶ ὑμεῖς ἔξωθεν μὲν φαίνεσθε τοῖς ἀνθρώποις δίκαιοι, ἔσωθεν δὲ §μεστοί ἐστε ὑποκρίσεως καὶ ἀνομίας.
29 Οὐαὶ ὑμῖν, γραμματεῖς καὶ Φαρισαῖοι, ὑποκριταί, ὅτι οἰκοδομεῖτε τοὺς τάφους τῶν προφητῶν, καὶ κοσμεῖτε τὰ μνημεῖα τῶν δικαίων, 30 καὶ λέγετε, Εἰ *ἦμεν ἐν ταῖς ἡμέραις τῶν πατέρων ἡμῶν, οὐκ ἂν †ἦμεν ‡κοινωνοὶ αὐτῶν ἐν τῷ αἵματι τῶν προφητῶν. 31 ὥστε μαρτυρεῖτε ἑαυτοῖς ὅτι υἱοί ἐστε τῶν φονευσάντων τοὺς προφήτας· 32 καὶ ὑμεῖς πληρώσατε τὸ μέτρον τῶν πατέρων ὑμῶν. 33 ὄφεις, γεννήματα ἐχιδνῶν, πῶς φύγητε ἀπὸ τῆς κρίσεως τῆς γεέννης; 34 διὰ τοῦτο, ἰδού, ἐγὼ ἀποστέλλω πρὸς ὑμᾶς προφήτας καὶ σοφοὺς καὶ γραμματεῖς· §καὶ ἐξ αὐτῶν ἀποκτενεῖτε καὶ σταυρώσετε, καὶ ἐξ αὐτῶν μαστιγώσετε ἐν ταῖς συναγωγαῖς ὑμῶν καὶ διώξετε ἀπὸ πόλεως εἰς πόλιν· 35 ὅπως ἔλθῃ ἐφ᾽ ὑμᾶς πᾶν αἷμα δίκαιον *ἐκχυνόμενον ἐπὶ τῆς γῆς, ἀπὸ τοῦ αἵματος Ἄβελ τοῦ δικαίου ἕως τοῦ αἵματος Ζαχαρίου υἱοῦ Βαραχίου, ὃν ἐφονεύσατε μεταξὺ τοῦ ναοῦ καὶ τοῦ θυσιαστηρίου. 36 ἀμὴν λέγω ὑμῖν †ὅτι ἥξει ‡πάντα ταῦτα ἐπὶ τὴν γενεὰν ταύτην.
The Lament over Jerusalem
37 Ἱερουσαλήμ, Ἱερουσαλήμ, ἡ §ἀποκτένουσα τοὺς προφήτας καὶ λιθοβολοῦσα τοὺς ἀπεσταλμένους πρὸς αὐτήν, ποσάκις ἠθέλησα ἐπισυναγαγεῖν τὰ τέκνα σου, ὃν τρόπον *ἐπισυνάγει ὄρνις τὰ νοσσία †ἑαυτῆς ὑπὸ τὰς πτέρυγας, καὶ οὐκ ἠθελήσατε. 38 ἰδού, ἀφίεται ὑμῖν ὁ οἶκος ὑμῶν ‡ἔρημος. 39 λέγω γὰρ ὑμῖν, οὐ μή με ἴδητε ἀπ᾽ ἄρτι ἕως ἂν εἴπητε, Εὐλογημένος ὁ ἐρχόμενος ἐν ὀνόματι Κυρίου.
* 23:2 μωσεως ¦ μωυσεως ᴄᴛ † 23:3 εαν ¦ αν ᴛʜ ᴛʀ ‡ 23:3 τηρειν τηρειτε και ποιειτε 95% ¦ ποιησατε και τηρειτε ᴄᴛ 0.5% § 23:4 γαρ ¦ δε ᴄᴛ * 23:4 και δυσβαστακτα ¦ — ꜱʙʟ ᴡʜ † 23:4 τω δε ¦ αυτοι δε τω ᴄᴛ ‡ 23:4 κινησαι ¦ κεινησαι ᴛʜ § 23:5 δε ¦ γαρ ᴀɴᴛ ᴄᴛ * 23:5 των ιματιων αυτων ¦ — ᴄᴛ † 23:6 τε ¦ δε ᴀɴᴛ ᴄᴛ ‡ 23:7 ραββι ραββι ¦ ραββι ɴᴀ ꜱʙʟ ¦ ραββει ᴛʜ ᴡʜ § 23:8 ραββι ¦ ραββει ᴛʜ ᴡʜ * 23:8 εστιν υμων ¦ υμων εστιν ᴀɴᴛ † 23:8 καθηγητης ¦ διδασκαλος ᴀɴᴛ ᴄᴛ ᴘᴄᴋ ‡ 23:8 ο χριστος ¦ — ᴄᴛ § 23:9 ο πατηρ υμων ¦ υμων ο πατηρ ᴄᴛ * 23:9 εν τοις ουρανοις ¦ ουρανιος ᴄᴛ † 23:10 εις γαρ υμων εστιν ο καθηγητης ʙ12 ¦ εις γαρ εστιν υμων ο καθηγητης ʙ6 ᴘᴄᴋ ¦ εις γαρ εστιν ο καθηγητης ʙ6 ¦ οτι καθηγητης υμων εστιν εις ᴄᴛ ‡ 23:11 εσται ¦ εστω ᴘᴄᴋ § 23:13 κατεσθιετε τας οικιας των χηρων και προφασει μακρα προσευχομενοι δια τουτο ληψεσθε περισσοτερον κριμα ουαι υμιν γραμματεις και φαρισαιοι υποκριται οτι κλειετε την βασιλειαν των ουρανων εμπροσθεν των ανθρωπων υμεις γαρ ουκ εισερχεσθε ουδε τους εισερχομενους αφιετε εισελθειν ¦ κλειετε την βασιλειαν των ουρανων εμπροσθεν των ανθρωπων υμεις γαρ ουκ εισερχεσθε ουδε τους εισερχομενους αφιετε εισελθειν ουαι υμιν γραμματεις και φαρισαιοι υποκριται οτι κατεσθιετε τας οικιας των χηρων και προφασει μακρα προσευχομενοι δια τουτο ληψεσθε περισσοτερον κριμα ɴᴀ ꜱᴄʀ ¦ κλειετε την βασιλειαν των ουρανων εμπροσθεν των ανθρωπων υμεις γαρ ουκ εισερχεσθε ουδε τους εισερχομενους αφιετε εισελθειν ꜱʙʟ ᴛʜ ᴡʜ {Note: ɴᴀ encloses ουαι υμιν γραμματεις και φαρισαιοι υποκριται οτι κατεσθιετε τας οικιας των χηρων και προφασει μακρα προσευχομενοι δια τουτο ληψεσθε περισσοτερον κριμα with double brackets.} * 23:17 αγιαζων ¦ αγιασας ᴄᴛ † 23:18 εαν ¦ αν ᴀɴᴛ ᴄᴛ ‡ 23:19 μωροι και ¦ — ᴄᴛ § 23:21 κατοικησαντι ¦ κατοικουντι ᴄᴛ ᴛʀ * 23:23 τον ελεον ¦ το ελεος ᴄᴛ † 23:23 ταυτα ¦ ταυτα δε ᴀɴᴛ ɴᴀ ᴛʜ ᴡʜ ‡ 23:23 αφιεναι ¦ αφειναι ᴡʜ § 23:24 οι ¦ — ᴡʜ * 23:25 αδικιας ¦ ακρασιας ᴄᴛ ᴛʀ † 23:26 και της παροψιδος ¦ — ɴᴀ ‡ 23:26 αυτων ¦ αυτου ɴᴀ ꜱʙʟ ᴡʜ § 23:28 μεστοι εστε ¦ εστε μεστοι ᴄᴛ * 23:30 ημεν ¦ ημεθα ᴄᴛ † 23:30 ημεν ¦ ημεθα ᴄᴛ ‡ 23:30 κοινωνοι αυτων ¦ αυτων κοινωνοι ɴᴀ ꜱʙʟ ᴡʜ § 23:34 και ¦ — ᴄᴛ * 23:35 εκχυνομενον ¦ εκχυννομενον ᴄᴛ † 23:36 οτι ¦ — ᴄᴛ ᴛʀ ‡ 23:36 παντα ταυτα KX(103) ¦ ταυτα παντα KX(47) ᴀɴᴛ ɴᴀ ꜱʙʟ ᴛʀ ᴡʜ § 23:37 αποκτενουσα ʙ14 ¦ αποκτεινουσα ʙ15 ᴄᴛ ᴛʀ ¦ αποκτεννουσα ʙ13 ᴀɴᴛ * 23:37 επισυναγει ορνις ¦ ορνις επισυναγει ᴄᴛ † 23:37 ἑαυτῆς ¦ αὐτῆς ᴄᴛ ‡ 23:38 ερημος ¦ — ᴡʜ