4
The Temptation of Jesus
1 Ἰησοῦς δὲ *Πνεύματος Ἁγίου πλήρης ὑπέστρεψεν ἀπὸ τοῦ Ἰορδάνου, καὶ ἤγετο ἐν τῷ Πνεύματι †εἰς τὴν ἔρημον, 2 ἡμέρας ‡τεσσαράκοντα πειραζόμενος ὑπὸ τοῦ διαβόλου. καὶ οὐκ ἔφαγεν οὐδὲν ἐν ταῖς ἡμέραις ἐκείναις· καὶ συντελεσθεισῶν αὐτῶν, §ὕστερον ἐπείνασε. 3 *καὶ εἶπεν αὐτῷ ὁ διάβολος, Εἰ υἱὸς εἶ τοῦ Θεοῦ, εἰπὲ τῷ λίθῳ τούτῳ ἵνα γένηται ἄρτος. 4 καὶ ἀπεκρίθη †Ἰησοῦς πρὸς αὐτόν, ‡λέγων, Γέγραπται ὅτι Οὐκ ἐπ᾽ ἄρτῳ μόνῳ ζήσεται §ἄνθρωπος, *ἀλλ᾽ ἐπὶ παντὶ ῥήματι Θεοῦ. 5 καὶ ἀναγαγὼν αὐτὸν †ὁ διάβολος εἰς ὄρος ὑψηλὸν ἔδειξεν αὐτῷ πάσας τὰς βασιλείας τῆς οἰκουμένης ἐν στιγμῇ χρόνου. 6 καὶ εἶπεν αὐτῷ ὁ διάβολος, Σοὶ δώσω τὴν ἐξουσίαν ταύτην ἅπασαν καὶ τὴν δόξαν αὐτῶν· ὅτι ἐμοὶ παραδέδοται, καὶ ᾧ ‡ἐὰν θέλω δίδωμι αὐτήν. 7 σὺ οὖν ἐὰν προσκυνήσῃς ἐνώπιον §ἐμοῦ, ἔσται *σοῦ †πᾶσα. 8 καὶ ἀποκριθεὶς ‡αὐτῷ εἶπεν ὁ Ἰησοῦς, §Ὕπαγε ὀπίσω μου, Σατανᾶ· *γέγραπται,
†Προσκυνήσεις Κύριον τὸν Θεόν σου,
καὶ αὐτῷ μόνῳ λατρεύσεις.
9 ‡καὶ ἤγαγεν αὐτὸν εἰς §Ἱερουσαλήμ, καὶ ἔστησεν *αὐτὸν ἐπὶ τὸ πτερύγιον τοῦ ἱεροῦ, καὶ εἶπεν αὐτῷ, Εἰ †υἱὸς εἶ τοῦ Θεοῦ, βάλε σεαυτὸν ἐντεῦθεν κάτω· 10 γέγραπται γὰρ ὅτι
Τοῖς ἀγγέλοις αὐτοῦ ἐντελεῖται περὶ σοῦ,
τοῦ διαφυλάξαι σε·
11 ‡καί,
Ἐπὶ χειρῶν ἀροῦσί σε,
μήποτε προσκόψῃς πρὸς λίθον τὸν πόδα σου.
12 καὶ ἀποκριθεὶς εἶπεν αὐτῷ ὁ Ἰησοῦς ὅτι Εἴρηται, Οὐκ ἐκπειράσεις Κύριον τὸν Θεόν σου. 13 καὶ συντελέσας πάντα πειρασμὸν ὁ διάβολος ἀπέστη ἀπ᾽ αὐτοῦ ἄχρι καιροῦ.
Jesus Begins His Ministry
14 Καὶ ὑπέστρεψεν §Ἰησοῦς ἐν τῇ δυνάμει τοῦ Πνεύματος εἰς τὴν Γαλιλαίαν· καὶ φήμη ἐξῆλθε καθ᾽ ὅλης τῆς περιχώρου περὶ αὐτοῦ. 15 καὶ αὐτὸς ἐδίδασκεν ἐν ταῖς συναγωγαῖς αὐτῶν, δοξαζόμενος ὑπὸ πάντων.
Jesus Rejected at Nazareth
16 Καὶ ἦλθεν εἰς *τὴν †Ναζαρέτ, οὗ ἦν τεθραμμένος· καὶ εἰσῆλθε, κατὰ τὸ εἰωθὸς αὐτῷ, ἐν τῇ ἡμέρᾳ τῶν σαββάτων εἰς τὴν συναγωγήν, καὶ ἀνέστη ἀναγνῶναι. 17 καὶ ἐπεδόθη αὐτῷ βιβλίον ‡Ἡσαΐου τοῦ προφήτου. καὶ §ἀναπτύξας τὸ βιβλίον, εὗρε τὸν τόπον οὗ ἦν γεγραμμένον,
18 Πνεῦμα Κυρίου ἐπ᾽ ἐμέ,
οὗ *εἵνεκεν ἔχρισέ με
†εὐαγγελίσασθαι πτωχοῖς·
ἀπέσταλκέ με ‡ἰάσασθαι τοὺς συντετριμμένους τὴν καρδίαν·
κηρύξαι αἰχμαλώτοις ἄφεσιν,
καὶ τυφλοῖς ἀνάβλεψιν,
ἀποστεῖλαι τεθραυσμένους ἐν ἀφέσει,
19 κηρύξαι ἐνιαυτὸν Κυρίου δεκτόν.
20 καὶ πτύξας τὸ βιβλίον, ἀποδοὺς τῷ ὑπηρέτῃ, ἐκάθισε· καὶ πάντων §ἐν τῇ συναγωγῇ οἱ ὀφθαλμοὶ ἦσαν ἀτενίζοντες αὐτῷ. 21 ἤρξατο δὲ λέγειν πρὸς αὐτοὺς ὅτι Σήμερον πεπλήρωται ἡ γραφὴ αὕτη ἐν τοῖς ὠσὶν ὑμῶν. 22 καὶ πάντες ἐμαρτύρουν αὐτῷ, καὶ ἐθαύμαζον ἐπὶ τοῖς λόγοις τῆς χάριτος τοῖς ἐκπορευομένοις ἐκ τοῦ στόματος αὐτοῦ, καὶ ἔλεγον, *Οὐχ οὗτός ἐστιν ὁ υἱὸς Ἰωσήφ; 23 καὶ εἶπε πρὸς αὐτούς, Πάντως ἐρεῖτέ μοι τὴν παραβολὴν ταύτην, Ἰατρέ, θεράπευσον σεαυτόν· ὅσα ἠκούσαμεν γενόμενα †ἐν τῇ ‡Καπερναούμ, ποίησον καὶ ὧδε ἐν τῇ πατρίδι σου. 24 εἶπε δέ, Ἀμὴν λέγω ὑμῖν ὅτι οὐδεὶς προφήτης δεκτός ἐστιν ἐν τῇ πατρίδι αὐτοῦ. 25 ἐπ᾽ ἀληθείας δὲ λέγω ὑμῖν, πολλαὶ χῆραι ἦσαν ἐν ταῖς ἡμέραις §Ἠλίου ἐν τῷ Ἰσραήλ, ὅτε ἐκλείσθη ὁ οὐρανὸς *ἐπὶ ἔτη τρία καὶ μῆνας ἕξ, ὡς ἐγένετο †λιμὸς μέγας ἐπὶ πᾶσαν τὴν γῆν· 26 καὶ πρὸς οὐδεμίαν αὐτῶν ἐπέμφθη ‡Ἠλίας, εἰ μὴ εἰς §Σάρεπτα τῆς *Σιδῶνος πρὸς γυναῖκα χήραν. 27 καὶ πολλοὶ λεπροὶ ἦσαν †ἐπὶ Ἐλισσαίου τοῦ προφήτου ἐν τῷ Ἰσραήλ· καὶ οὐδεὶς αὐτῶν ἐκαθαρίσθη, εἰ μὴ ‡Νεεμὰν ὁ Σύρος. 28 καὶ ἐπλήσθησαν πάντες θυμοῦ ἐν τῇ συναγωγῇ, ἀκούοντες ταῦτα, 29 καὶ ἀναστάντες ἐξέβαλον αὐτὸν ἔξω τῆς πόλεως, καὶ ἤγαγον αὐτὸν ἕως §ὀφρύος τοῦ ὄρους ἐφ᾽ οὗ ἡ πόλις *αὐτῶν ᾠκοδόμητο, †εἰς τὸ κατακρημνίσαι αὐτόν. 30 αὐτὸς δὲ διελθὼν διὰ μέσου αὐτῶν ἐπορεύετο.
Jesus Casts Out an Unclean Spirit
31 Καὶ κατῆλθεν εἰς ‡Καπερναοὺμ πόλιν τῆς Γαλιλαίας· καὶ ἦν διδάσκων αὐτοὺς ἐν τοῖς σάββασι. 32 καὶ ἐξεπλήσσοντο ἐπὶ τῇ διδαχῇ αὐτοῦ, ὅτι ἐν ἐξουσίᾳ ἦν ὁ λόγος αὐτοῦ. 33 καὶ ἐν τῇ συναγωγῇ ἦν ἄνθρωπος ἔχων πνεῦμα δαιμονίου ἀκαθάρτου, καὶ ἀνέκραξε φωνῇ μεγάλῃ, 34 §λέγων, Ἔα, τί ἡμῖν καὶ σοί, Ἰησοῦ Ναζαρηνέ; ἦλθες ἀπολέσαι ἡμᾶς; οἶδά σε τίς εἶ, ὁ ἅγιος τοῦ Θεοῦ. 35 καὶ ἐπετίμησεν αὐτῷ ὁ Ἰησοῦς, λέγων, Φιμώθητι, καὶ ἔξελθε *ἐξ αὐτοῦ. καὶ ῥῖψαν αὐτὸν τὸ δαιμόνιον εἰς †μέσον ἐξῆλθεν ἀπ᾽ αὐτοῦ, μηδὲν βλάψαν αὐτόν. 36 καὶ ἐγένετο θάμβος ἐπὶ πάντας, καὶ συνελάλουν πρὸς ἀλλήλους, λέγοντες, Τίς ὁ λόγος οὗτος, ὅτι ἐν ἐξουσίᾳ καὶ δυνάμει ἐπιτάσσει τοῖς ἀκαθάρτοις πνεύμασι, καὶ ἐξέρχονται; 37 καὶ ἐξεπορεύετο ἦχος περὶ αὐτοῦ εἰς πάντα τόπον τῆς περιχώρου.
Jesus Heals Many
38 Ἀναστὰς δὲ ‡ἐκ τῆς συναγωγῆς, εἰσῆλθεν εἰς τὴν οἰκίαν Σίμωνος· §πενθερὰ δὲ τοῦ Σίμωνος ἦν συνεχομένη πυρετῷ μεγάλῳ· καὶ ἠρώτησαν αὐτὸν περὶ αὐτῆς. 39 καὶ ἐπιστὰς ἐπάνω αὐτῆς, ἐπετίμησε τῷ πυρετῷ, καὶ ἀφῆκεν αὐτήν· παραχρῆμα δὲ ἀναστᾶσα διηκόνει αὐτοῖς.
40 Δύνοντος δὲ τοῦ ἡλίου, *πάντες ὅσοι εἶχον ἀσθενοῦντας νόσοις ποικίλαις ἤγαγον αὐτοὺς πρὸς αὐτόν· ὁ δὲ ἑνὶ ἑκάστῳ αὐτῶν τὰς χεῖρας †ἐπιθεὶς ‡ἐθεράπευσεν αὐτούς. 41 ἐξήρχετο δὲ καὶ δαιμόνια ἀπὸ πολλῶν, §κράζοντα καὶ λέγοντα ὅτι Σὺ εἶ *ὁ Χριστὸς ὁ υἱὸς τοῦ Θεοῦ. καὶ ἐπιτιμῶν οὐκ εἴα αὐτὰ λαλεῖν, ὅτι ᾔδεισαν τὸν Χριστὸν αὐτὸν εἶναι.
Jesus Preaches in Galilee
42 Γενομένης δὲ ἡμέρας, ἐξελθὼν ἐπορεύθη εἰς ἔρημον τόπον, καὶ οἱ ὄχλοι †ἐπεζήτουν αὐτόν, καὶ ἦλθον ἕως αὐτοῦ, καὶ κατεῖχον αὐτὸν τοῦ μὴ πορεύεσθαι ἀπ᾽ αὐτῶν. 43 ὁ δὲ εἶπε πρὸς αὐτοὺς ὅτι Καὶ ταῖς ἑτέραις πόλεσιν εὐαγγελίσασθαί με δεῖ τὴν βασιλείαν τοῦ Θεοῦ· ὅτι ‡εἰς τοῦτο §ἀπέσταλμαι. 44 καὶ ἦν κηρύσσων *ἐν ταῖς συναγωγαῖς τῆς Γαλιλαίας.
* 4:1 πνευματος αγιου πληρης ʙpt ¦ πληρης πνευματος αγιου ʙpt ᴀɴᴛ ᴄᴛ ᴘᴄᴋ † 4:1 εις την ερημον ¦ εν τη ερημω ᴄᴛ ‡ 4:2 τεσσαρακοντα ¦ τεσσερακοντα ᴄᴛ § 4:2 υστερον ¦ — ᴄᴛ * 4:3 και ειπεν ¦ ειπε δε ᴄᴛ † 4:4 ιησους προς αυτον ¦ ο ιησους προς αυτον ᴀɴᴛ ¦ προς αυτον ο ιησους ᴄᴛ ‡ 4:4 λεγων ¦ — ᴄᴛ § 4:4 ανθρωπος ʙpt ¦ ο ανθρωπος ʙpt ᴄᴛ ᴛʀ * 4:4 αλλ επι παντι ρηματι θεου 89.7% ¦ αλλ επι παντι ρηματι εκπορευομενω δια στοματος θεου ᴀɴᴛ 7.2% ¦ — ᴄᴛ 0.4% † 4:5 ο διαβολος εις ορος υψηλον ¦ — ᴄᴛ ‡ 4:6 εαν ¦ αν ꜱʙʟ ᴛʜ ᴡʜ § 4:7 εμου ¦ μου ᴀɴᴛ ᴛʀ * 4:7 σου ¦ σοι ᴘᴄᴋ † 4:7 πασα ¦ παντα ᴛʀ ‡ 4:8 αυτω ειπεν ο ιησους ¦ ο ιησους ειπεν αυτω ɴᴀ ꜱʙʟ ᴡʜ § 4:8 υπαγε οπισω μου σατανα ¦ — ᴄᴛ * 4:8 γεγραπται ¦ γεγραπται γαρ ᴀɴᴛ ᴛʀ † 4:8 προσκυνησεις κυριον τον θεον σου ¦ κυριον τον θεον σου προσκυνησεις ᴀɴᴛ ᴄᴛ ‡ 4:9 και ηγαγεν ¦ ηγαγε δε ᴄᴛ § 4:9 ιερουσαλημ ¦ ιεροσολυμα ᴀɴᴛ * 4:9 αυτον ¦ — ᴄᴛ † 4:9 υιος ¦ ο υιος ᴛʀ ‡ 4:11 και ¦ και οτι ᴀɴᴛ ᴄᴛ ᴛʀ § 4:14 ιησους ʙ25 ¦ ο ιησους ʙ10 ᴀɴᴛ ᴄᴛ ʜꜰ ᴘᴄᴋ ʀᴘ ᴛʀ * 4:16 την ¦ — ᴄᴛ † 4:16 ναζαρετ ¦ ναζαρεθ ꜱᴄʀ ¦ ναζαρα ᴄᴛ ‡ 4:17 ησαιου του προφητου ¦ του προφητου ησαιου ᴄᴛ § 4:17 αναπτυξας ¦ ανοιξας ᴡʜ * 4:18 εινεκεν ¦ ενεκεν ᴛʀ † 4:18 ευαγγελισασθαι ¦ ευαγγελιζεσθαι ᴛʀ ‡ 4:18 ιασασθαι τους συντετριμμενους την καρδιαν ¦ — ᴄᴛ § 4:20 εν τη συναγωγη οι οφθαλμοι ¦ οι οφθαλμοι εν τη συναγωγη ᴄᴛ * 4:22 ουχ ουτος εστιν ο υιος ιωσηφ ¦ ουχι υιος εστιν ιωσηφ ουτος ᴄᴛ † 4:23 εν τη ¦ εις την ᴄᴛ ‡ 4:23 καπερναουμ ¦ καφαρναουμ ᴄᴛ § 4:25 ηλιου ¦ ηλειου ᴡʜ * 4:25 επι ¦ — ᴡʜ † 4:25 λιμος ¦ λειμος ᴛʜ ‡ 4:26 ηλιας ¦ ηλειας ᴛʜ ᴡʜ § 4:26 σαρεπτα ¦ σαραπτα ᴀɴᴛ * 4:26 σιδωνος ¦ σιδωνιας ᴀɴᴛ ᴄᴛ † 4:27 επι ελισσαιου του προφητου εν τω ισραηλ ¦ επι ελισαιου του προφητου εν τω ισραηλ ᴀɴᴛ ¦ εν τω ισραηλ επι ελισαιου του προφητου ᴄᴛ ‡ 4:27 νεεμαν ¦ ναιμαν ᴄᴛ § 4:29 οφρυος ¦ της οφρυος ᴛʀ * 4:29 αυτων ωκοδομητο ¦ ωκοδομητο αυτων ᴄᴛ † 4:29 εις το ¦ ωστε ᴄᴛ ‡ 4:31 καπερναουμ ¦ καφαρναουμ ᴄᴛ § 4:34 λεγων ¦ — ᴄᴛ * 4:35 εξ ¦ απ ᴄᴛ † 4:35 μεσον ¦ το μεσον ᴀɴᴛ ᴄᴛ ᴛʀ ‡ 4:38 εκ ¦ απο ᴄᴛ § 4:38 πενθερα ¦ η πενθερα ᴛʀ * 4:40 παντες ¦ απαντες ɴᴀ ꜱʙʟ ᴡʜ † 4:40 επιθεις ¦ επιτιθεις ᴀɴᴛ ᴄᴛ ‡ 4:40 εθεραπευσεν ¦ εθεραπευεν ᴄᴛ § 4:41 κραζοντα KX(91) ¦ κραυγαζοντα KX(73) ᴀɴᴛ ɴᴀ ꜱʙʟ * 4:41 ο χριστος ¦ — ᴄᴛ † 4:42 επεζητουν ¦ εζητουν ᴘᴄᴋ ᴛʀ ‡ 4:43 εις ¦ επι ᴄᴛ § 4:43 απεσταλμαι ¦ απεσταλην ᴄᴛ * 4:44 εν ταις συναγωγαις της γαλιλαιας 92.8% ¦ εις τας συναγωγας της ιουδαιας ᴄᴛ 0.8% ¦ εις τας συναγωγας της γαλιλαιας ᴀɴᴛ 0.7%