16
The Collection for the Saints
1 Περὶ δὲ τῆς *λογίας τῆς εἰς τοὺς ἁγίους, ὥσπερ διέταξα ταῖς ἐκκλησίαις τῆς Γαλατίας, οὕτω καὶ ὑμεῖς ποιήσατε. 2 κατὰ μίαν †σαββάτων ἕκαστος ὑμῶν παρ᾽ ἑαυτῷ τιθέτω, θησαυρίζων ὅ τι ‡ἂν §εὐοδῶται, ἵνα μή, ὅταν ἔλθω, τότε *λογίαι †γίνωνται. 3 ὅταν δὲ παραγένωμαι, οὓς ἐὰν δοκιμάσητε δι᾽ ἐπιστολῶν, τούτους πέμψω ἀπενεγκεῖν τὴν χάριν ὑμῶν εἰς Ἱερουσαλήμ· 4 ἐὰν δὲ ‡ᾖ ἄξιον τοῦ κἀμὲ πορεύεσθαι, σὺν ἐμοὶ πορεύσονται.
Paul’s Travel Plans
5 Ἐλεύσομαι δὲ πρὸς ὑμᾶς, ὅταν Μακεδονίαν διέλθω· Μακεδονίαν γὰρ διέρχομαι· 6 πρὸς ὑμᾶς δὲ τυχὸν §παραμενῶ, ἢ *καὶ παραχειμάσω, ἵνα ὑμεῖς με προπέμψητε οὗ ἐὰν πορεύωμαι. 7 οὐ θέλω γὰρ ὑμᾶς ἄρτι ἐν παρόδῳ ἰδεῖν· ἐλπίζω †δὲ χρόνον τινὰ ἐπιμεῖναι πρὸς ὑμᾶς, ἐὰν ὁ Κύριος ‡ἐπιτρέπῃ. 8 §ἐπιμενῶ δὲ ἐν Ἐφέσῳ ἕως τῆς Πεντηκοστῆς· 9 θύρα γάρ μοι ἀνέῳγε μεγάλη καὶ ἐνεργής, καὶ ἀντικείμενοι πολλοί.
10 Ἐὰν δὲ ἔλθῃ Τιμόθεος, βλέπετε ἵνα ἀφόβως γένηται πρὸς ὑμᾶς· τὸ γὰρ ἔργον Κυρίου ἐργάζεται ὡς *καὶ ἐγώ. 11 μή τις οὖν αὐτὸν ἐξουθενήσῃ· προπέμψατε δὲ αὐτὸν ἐν εἰρήνῃ, ἵνα ἔλθῃ πρός με· ἐκδέχομαι γὰρ αὐτὸν μετὰ τῶν ἀδελφῶν.
12 Περὶ δὲ Ἀπολλὼ τοῦ ἀδελφοῦ, πολλὰ παρεκάλεσα αὐτὸν ἵνα ἔλθῃ πρὸς ὑμᾶς μετὰ τῶν ἀδελφῶν· καὶ πάντως οὐκ ἦν θέλημα ἵνα νῦν ἔλθῃ, ἐλεύσεται δὲ ὅταν εὐκαιρήσῃ.
Final Exhortations
13 Γρηγορεῖτε, στήκετε ἐν τῇ πίστει, ἀνδρίζεσθε, κραταιοῦσθε. 14 πάντα ὑμῶν ἐν ἀγάπῃ †γινέσθω.
15 Παρακαλῶ δὲ ὑμᾶς, ἀδελφοί—οἴδατε τὴν οἰκίαν Στεφανᾶ, ὅτι ἐστὶν ἀπαρχὴ τῆς Ἀχαΐας, καὶ εἰς διακονίαν τοῖς ἁγίοις ἔταξαν ἑαυτούς— 16 ἵνα καὶ ὑμεῖς ὑποτάσσησθε τοῖς τοιούτοις, καὶ παντὶ τῷ συνεργοῦντι καὶ κοπιῶντι. 17 χαίρω δὲ ἐπὶ τῇ παρουσίᾳ Στεφανᾶ καὶ ‡Φουρτουνάτου καὶ Ἀχαϊκοῦ, ὅτι τὸ §ὑμῶν ὑστέρημα οὗτοι ἀνεπλήρωσαν. 18 ἀνέπαυσαν γὰρ τὸ ἐμὸν πνεῦμα καὶ τὸ ὑμῶν· *ἐπιγινώσκετε οὖν τοὺς τοιούτους.
19 Ἀσπάζονται ὑμᾶς αἱ ἐκκλησίαι τῆς Ἀσίας· †ἀσπάζονται ὑμᾶς ἐν Κυρίῳ πολλὰ Ἀκύλας καὶ ‡Πρίσκιλλα, σὺν τῇ κατ᾽ οἶκον αὐτῶν ἐκκλησίᾳ. 20 ἀσπάζονται ὑμᾶς οἱ ἀδελφοὶ πάντες. ἀσπάσασθε ἀλλήλους ἐν φιλήματι ἁγίῳ.
21 Ὁ ἀσπασμὸς τῇ ἐμῇ χειρὶ Παύλου. 22 εἴ τις οὐ φιλεῖ τὸν Κύριον §Ἰησοῦν Χριστόν, ἤτω ἀνάθεμα. *Μαρὰν ἀθά. 23 ἡ χάρις τοῦ †Κυρίου Ἰησοῦ ‡Χριστοῦ μεθ᾽ ὑμῶν. 24 ἡ ἀγάπη μου μετὰ πάντων ὑμῶν ἐν Χριστῷ Ἰησοῦ.
§Ἀμήν.*
* 16:1 λογιας ¦ λογειας ɴᴀ ꜱʙʟ † 16:2 σαββατων ¦ σαββατου ᴄᴛ ‡ 16:2 αν ¦ εαν ɴᴀ ꜱʙʟ ᴡʜ § 16:2 ευοδωται ¦ ευοδουται ᴘᴄᴋ * 16:2 λογιαι ¦ λογειαι ɴᴀ ꜱʙʟ † 16:2 γινωνται ¦ γεινωνται ᴛʜ ‡ 16:4 η αξιον ¦ αξιον η ᴄᴛ § 16:6 παραμενω ¦ καταμενω ᴡʜ * 16:6 και ¦ — ᴡʜ † 16:7 δε ¦ γαρ ᴄᴛ ‡ 16:7 επιτρεπη ¦ επιτρεψη ᴄᴛ § 16:8 ἐπιμενῶ ¦ ἐπιμένω ᴡʜ * 16:10 και εγω ¦ καγω ᴀɴᴛ ɴᴀ ꜱʙʟ ᴛʜ ¦ εγω ᴡʜ † 16:14 γινεσθω ¦ γεινεσθω ᴛʜ ‡ 16:17 φουρτουνατου ¦ φορτουνατου ᴄᴛ § 16:17 υμων ¦ υμετερον ᴄᴛ * 16:18 επιγινωσκετε ¦ επιγεινωσκετε ᴛʜ † 16:19 ασπαζονται ¦ ασπαζεται ᴄᴛ ‡ 16:19 πρισκιλλα ¦ πρισκα ᴄᴛ § 16:22 ιησουν χριστον ʙ13 ¦ ημων ιησουν χριστον ʙ17 ᴘᴄᴋ ¦ — ᴄᴛ * 16:22 μαραν αθα ʙ12 ¦ μαραναθα ʙ17 ᴘᴄᴋ ¦ μαρανα θα ʙ0 ʜꜰ ɴᴀ ꜱʙʟ † 16:23 κυριου ʙpt ¦ κυριου ημων ʙpt ‡ 16:23 χριστου ¦ — ᴄᴛ § 16:24 αμην ¦ — ɴᴀ ꜱʙʟ ᴡʜ * 16:24 The following scribal note is included in the colophons of many Greek manuscripts: Πρὸς Κορινθίους πρώτη ἐγράφη ἀπὸ Φιλίππων διὰ Στεφανᾶ καὶ Φουρτουνάτου καὶ Ἀχαϊκοῦ καὶ Τιμοθέου.