3
Wives and Husbands
1 Ὁμοίως, *αἱ γυναῖκες, ὑποτασσόμεναι τοῖς ἰδίοις ἀνδράσιν, ἵνα †καὶ εἴ τινες ἀπειθοῦσι τῷ λόγῳ, διὰ τῆς τῶν γυναικῶν ἀναστροφῆς ἄνευ λόγου ‡κερδηθήσονται 2 ἐποπτεύσαντες τὴν ἐν φόβῳ ἁγνὴν ἀναστροφὴν ὑμῶν· 3 ὧν ἔστω οὐχ ὁ ἔξωθεν ἐμπλοκῆς τριχῶν καὶ περιθέσεως χρυσίων ἢ ἐνδύσεως ἱματίων κόσμος, 4 ἀλλ᾽ ὁ κρυπτὸς τῆς καρδίας ἄνθρωπος ἐν τῷ ἀφθάρτῳ τοῦ §πραέος καὶ ἡσυχίου πνεύματος, ὅ ἐστιν ἐνώπιον τοῦ Θεοῦ πολυτελές. 5 οὕτω γάρ ποτε καὶ αἱ ἅγιαι γυναῖκες αἱ ἐλπίζουσαι *ἐπὶ †τὸν Θεὸν ἐκόσμουν ἑαυτάς, ὑποτασσόμεναι τοῖς ἰδίοις ἀνδράσιν, 6 ὡς Σάρρα ‡ὑπήκουσε τῷ Ἁβραάμ, κύριον αὐτὸν καλοῦσα· ἧς §ἐγενήθητε τέκνα ἀγαθοποιοῦσαι καὶ μὴ φοβούμεναι μηδεμίαν πτόησιν.
7 Οἱ ἄνδρες, ὁμοίως, συνοικοῦντες κατὰ γνῶσιν, ὡς ἀσθενεστέρῳ σκεύει τῷ γυναικείῳ ἀπονέμοντες τιμήν, ὡς καὶ *συγκληρονόμοι χάριτος ζωῆς, εἰς τὸ μὴ †ἐγκόπτεσθαι τὰς προσευχὰς ὑμῶν.
Suffering for Righteousness’ Sake
8 Τὸ δὲ τέλος, πάντες ὁμόφρονες, συμπαθεῖς, φιλάδελφοι, εὔσπλαγχνοι, ‡φιλόφρονες, 9 μὴ ἀποδιδόντες κακὸν ἀντὶ κακοῦ ἢ λοιδορίαν ἀντὶ λοιδορίας, τοὐναντίον δὲ εὐλογοῦντες, §εἰδότες ὅτι εἰς τοῦτο ἐκλήθητε, ἵνα εὐλογίαν κληρονομήσητε.
10 ὁ γὰρ θέλων ζωὴν ἀγαπᾶν
καὶ *ἰδεῖν ἡμέρας ἀγαθάς
παυσάτω τὴν γλῶσσαν †αὐτοῦ ἀπὸ κακοῦ
καὶ χείλη ‡αὐτοῦ τοῦ μὴ λαλῆσαι δόλον,
11 §ἐκκλινάτω ἀπὸ κακοῦ καὶ ποιησάτω ἀγαθόν,
ζητησάτω εἰρήνην καὶ διωξάτω αὐτήν·
12 ὅτι *ὀφθαλμοὶ Κυρίου ἐπὶ δικαίους
καὶ ὦτα αὐτοῦ εἰς δέησιν αὐτῶν,
πρόσωπον δὲ Κυρίου ἐπὶ ποιοῦντας κακά.
13 Καὶ τίς ὁ κακώσων ὑμᾶς ἐὰν τοῦ ἀγαθοῦ †μιμηταὶ γένησθε; 14 ἀλλ᾽ εἰ καὶ πάσχοιτε διὰ δικαιοσύνην, μακάριοι. τὸν δὲ φόβον αὐτῶν μὴ φοβηθῆτε μηδὲ ταραχθῆτε, 15 Κύριον δὲ τὸν ‡Θεὸν ἁγιάσατε ἐν ταῖς καρδίαις ὑμῶν. ἕτοιμοι §δὲ ἀεὶ πρὸς ἀπολογίαν παντὶ τῷ αἰτοῦντι ὑμᾶς λόγον περὶ τῆς ἐν ὑμῖν ἐλπίδος *μετὰ πραΰτητος καὶ φόβου, 16 συνείδησιν ἔχοντες ἀγαθήν, ἵνα ἐν ᾧ †καταλαλῶσιν ὑμῶν ὡς κακοποιῶν καταισχυνθῶσιν οἱ ἐπηρεάζοντες ὑμῶν ‡τὴν ἀγαθὴν ἐν Χριστῷ ἀναστροφήν. 17 κρεῖττον γὰρ ἀγαθοποιοῦντας, εἰ §θέλοι τὸ θέλημα τοῦ Θεοῦ, πάσχειν ἢ κακοποιοῦντας.
18 Ὅτι καὶ Χριστὸς ἅπαξ περὶ ἁμαρτιῶν *ἔπαθε, δίκαιος ὑπὲρ ἀδίκων, ἵνα †ἡμᾶς προσαγάγῃ τῷ Θεῷ, θανατωθεὶς μὲν σαρκί, ζῳοποιηθεὶς δὲ ‡πνεύματι· 19 ἐν ᾧ καὶ τοῖς ἐν φυλακῇ πνεύμασι πορευθεὶς ἐκήρυξεν, 20 ἀπειθήσασί ποτε, ὅτε §ἀπεξεδέχετο ἡ τοῦ Θεοῦ μακροθυμία ἐν ἡμέραις Νῶε κατασκευαζομένης κιβωτοῦ, εἰς ἣν *ὀλίγαι, τοῦτ᾽ ἔστιν ὀκτὼ ψυχαί, διεσώθησαν δι᾽ ὕδατος· 21 †ὃ ἀντίτυπον νῦν καὶ ἡμᾶς σῴζει βάπτισμα—οὐ σαρκὸς ἀπόθεσις ῥύπου, ἀλλὰ συνειδήσεως ἀγαθῆς ἐπερώτημα εἰς Θεόν—δι᾽ ἀναστάσεως Ἰησοῦ Χριστοῦ, 22 ὅς ἐστιν ἐν δεξιᾷ ‡τοῦ Θεοῦ πορευθεὶς εἰς οὐρανόν, ὑποταγέντων αὐτῷ ἀγγέλων καὶ ἐξουσιῶν καὶ δυνάμεων.
* 3:1 αι ¦ — ꜱʙʟ ᴛʜ ᴡʜ † 3:1 και ¦ — ᴡʜ ‡ 3:1 κερδηθησονται ¦ κερδηθησωνται ᴛʀ § 3:4 πραεος και ησυχιου ¦ πραεως και ησυχιου ɴᴀ ꜱʙʟ ᴛʜ ¦ ησυχιου και πραεως ᴡʜ * 3:5 επι ¦ εις ᴄᴛ † 3:5 τον ¦ — ᴄᴛ ʜꜰ ʀᴘ ‡ 3:6 υπηκουσε ¦ υπηκουε ᴡʜ § 3:6 εγενηθητε ¦ εγεννηθητε * 3:7 συγκληρονομοι ¦ συγκληρονομοις ɴᴀ ꜱʙʟ ¦ συνκληρονομοις ᴛʜ ¦ συνκληρονομοι ᴡʜ † 3:7 εγκοπτεσθαι ¦ εκκοπτεσθαι ᴛʀ ‡ 3:8 φιλοφρονες 71.8% ¦ ταπεινοφρονες ᴄᴛ 22.7% § 3:9 ειδοτες 84.9% ¦ — ᴄᴛ 9% * 3:10 ιδειν ημερας ¦ ημερας ιδειν ᴘᴄᴋ † 3:10 αυτου ¦ — ᴄᴛ ‡ 3:10 αυτου ¦ — ᴄᴛ § 3:11 εκκλινατω ¦ εκκλινατω δε ᴄᴛ * 3:12 οφθαλμοι ¦ οι οφθαλμοι ᴛʀ † 3:13 μιμηται ¦ ζηλωται ᴄᴛ ‡ 3:15 θεον ¦ χριστον ᴄᴛ § 3:15 δε ¦ — ᴄᴛ * 3:15 μετα ¦ αλλα μετα ᴄᴛ † 3:16 καταλαλωσιν υμων ως κακοποιων 46% ¦ καταλαλουσιν υμων ως κακοποιων ᴀɴᴛ ᴘᴄᴋ ʀᴘ 43.1% ¦ καταλαλεισθε ᴄᴛ 5% ‡ 3:16 την αγαθην εν χριστω αναστροφην ¦ τη αγαθη εν χριστω αναστροφη ᴘᴄᴋ § 3:17 θελοι ¦ θελει ᴛʀ * 3:18 επαθε ¦ απεθανε ᴡʜ † 3:18 ημας ¦ υμας ᴄᴛ ʜꜰ ʀᴘ ‡ 3:18 πνευματι ¦ τω πνευματι ᴛʀ § 3:20 απεξεδεχετο ¦ απαξ εξεδεχετο ᴛʀ * 3:20 ολιγαι ¦ ολιγοι ᴄᴛ † 3:21 ο αντιτυπον νυν και ημας ¦ ω και ημας αντιτυπον νυν ꜱᴄʀ ¦ ο και ημας αντιτυπον νυν ꜱᴛ ¦ ο και υμας αντιτυπον νυν ᴄᴛ ‡ 3:22 του ¦ — ꜱʙʟ ᴡʜ