7
Jesus Heals a Centurion’s Servant
1 *Ἐπεὶ δὲ ἐπλήρωσε πάντα τὰ ῥήματα αὐτοῦ εἰς τὰς ἀκοὰς τοῦ λαοῦ, εἰσῆλθεν εἰς †Καπερναούμ. 2 ἑκατοντάρχου δέ τινος δοῦλος κακῶς ἔχων ‡ἔμελλε τελευτᾶν, ὃς ἦν αὐτῷ ἔντιμος. 3 ἀκούσας δὲ περὶ τοῦ Ἰησοῦ, ἀπέστειλε πρὸς αὐτὸν πρεσβυτέρους τῶν Ἰουδαίων, ἐρωτῶν αὐτὸν ὅπως ἐλθὼν διασώσῃ τὸν δοῦλον αὐτοῦ. 4 οἱ δέ, παραγενόμενοι πρὸς τὸν Ἰησοῦν, παρεκάλουν αὐτὸν σπουδαίως, λέγοντες ὅτι ἄξιός ἐστιν ᾧ §παρέξει τοῦτο· 5 ἀγαπᾷ γὰρ τὸ ἔθνος ἡμῶν, καὶ τὴν συναγωγὴν αὐτὸς ᾠκοδόμησεν ἡμῖν. 6 ὁ δὲ Ἰησοῦς ἐπορεύετο σὺν αὐτοῖς. ἤδη δὲ αὐτοῦ οὐ μακρὰν ἀπέχοντος ἀπὸ τῆς οἰκίας, ἔπεμψε *πρὸς αὐτὸν ὁ ἑκατόνταρχος φίλους, λέγων αὐτῷ, Κύριε, μὴ σκύλλου· οὐ γάρ †εἰμι ἱκανὸς ἵνα ‡ὑπὸ τὴν στέγην μου εἰσέλθῃς· 7 διὸ οὐδὲ ἐμαυτὸν ἠξίωσα πρός σε ἐλθεῖν· §ἀλλ᾽ εἰπὲ λόγῳ, καὶ *ἰαθήσεται ὁ παῖς μου. 8 καὶ γὰρ ἐγὼ ἄνθρωπός εἰμι ὑπὸ ἐξουσίαν τασσόμενος, ἔχων ὑπ᾽ ἐμαυτὸν στρατιώτας, καὶ λέγω τούτῳ, Πορεύθητι, καὶ πορεύεται· καὶ ἄλλῳ, Ἔρχου, καὶ ἔρχεται· καὶ τῷ δούλῳ μου, Ποίησον τοῦτο, καὶ ποιεῖ. 9 ἀκούσας δὲ ταῦτα ὁ Ἰησοῦς ἐθαύμασεν αὐτόν, καὶ στραφεὶς τῷ ἀκολουθοῦντι αὐτῷ ὄχλῳ εἶπε, Λέγω ὑμῖν, †οὔτε ἐν τῷ Ἰσραὴλ τοσαύτην πίστιν εὗρον. 10 καὶ ὑποστρέψαντες ‡οἱ πεμφθέντες εἰς τὸν οἶκον εὗρον τὸν §ἀσθενοῦντα δοῦλον ὑγιαίνοντα.
Jesus Raises a Widow’s Son
11 Καὶ ἐγένετο ἐν *τῷ ἑξῆς, †ἐπορεύετο εἰς πόλιν καλουμένην Ναΐν· καὶ συνεπορεύοντο αὐτῷ οἱ μαθηταὶ αὐτοῦ ‡ἱκανοί, καὶ ὄχλος πολύς. 12 ὡς δὲ ἤγγισε τῇ πύλῃ τῆς πόλεως, καὶ ἰδού, ἐξεκομίζετο τεθνηκώς, §υἱὸς μονογενὴς τῇ μητρὶ αὐτοῦ, καὶ *αὐτὴ †χήρα· καὶ ὄχλος τῆς πόλεως ἱκανὸς ‡σὺν αὐτῇ. 13 καὶ ἰδὼν αὐτὴν ὁ Κύριος ἐσπλαγχνίσθη ἐπ᾽ αὐτῇ, καὶ εἶπεν αὐτῇ, Μὴ κλαῖε. 14 καὶ προσελθὼν ἥψατο τῆς σοροῦ· οἱ δὲ βαστάζοντες ἔστησαν. καὶ εἶπε, Νεανίσκε, σοὶ λέγω, ἐγέρθητι. 15 καὶ ἀνεκάθισεν ὁ νεκρός, καὶ ἤρξατο λαλεῖν. καὶ ἔδωκεν αὐτὸν τῇ μητρὶ αὐτοῦ. 16 ἔλαβε δὲ φόβος §πάντας, καὶ ἐδόξαζον τὸν Θεόν, λέγοντες ὅτι Προφήτης μέγας *ἐγήγερται ἐν ἡμῖν, καὶ ὅτι Ἐπεσκέψατο ὁ Θεὸς τὸν λαὸν αὐτοῦ. 17 καὶ ἐξῆλθεν ὁ λόγος οὗτος ἐν ὅλῃ τῇ Ἰουδαίᾳ περὶ αὐτοῦ, καὶ †ἐν πάσῃ τῇ περιχώρῳ.
Messengers from John the Baptist
18 Καὶ ἀπήγγειλαν ‡Ἰωάννῃ οἱ μαθηταὶ αὐτοῦ περὶ πάντων τούτων. 19 καὶ προσκαλεσάμενος δύο τινὰς τῶν μαθητῶν αὐτοῦ ὁ §Ἰωάννης ἔπεμψε πρὸς τὸν *Ἰησοῦν, λέγων, Σὺ εἶ ὁ ἐρχόμενος, ἢ †ἄλλον προσδοκῶμεν; 20 παραγενόμενοι δὲ πρὸς αὐτὸν οἱ ἄνδρες ‡εἶπον, §Ἰωάννης ὁ βαπτιστὴς *ἀπέσταλκεν ἡμᾶς πρός σε, λέγων, Σὺ εἶ ὁ ἐρχόμενος, ἢ †ἄλλον προσδοκῶμεν; 21 ἐν ‡αὐτῇ δὲ τῇ ὥρᾳ ἐθεράπευσε πολλοὺς ἀπὸ νόσων καὶ μαστίγων καὶ πνευμάτων πονηρῶν, καὶ τυφλοῖς πολλοῖς ἐχαρίσατο §τὸ βλέπειν. 22 καὶ ἀποκριθεὶς *ὁ Ἰησοῦς εἶπεν αὐτοῖς, Πορευθέντες ἀπαγγείλατε †Ἰωάννῃ ἃ εἴδετε καὶ ἠκούσατε· ‡ὅτι τυφλοὶ ἀναβλέπουσι, §χωλοὶ περιπατοῦσι, λεπροὶ καθαρίζονται, *κωφοὶ ἀκούουσι, νεκροὶ ἐγείρονται, πτωχοὶ εὐαγγελίζονται· 23 καὶ μακάριός ἐστιν, ὃς ἐὰν μὴ σκανδαλισθῇ ἐν ἐμοί.
24 Ἀπελθόντων δὲ τῶν †ἀγγέλων ‡Ἰωάννου, ἤρξατο λέγειν §τοῖς ὄχλοις περὶ *Ἰωάννου, Τί †ἐξεληλύθατε εἰς τὴν ἔρημον θεάσασθαι; κάλαμον ὑπὸ ἀνέμου σαλευόμενον; 25 ἀλλὰ τί ‡ἐξεληλύθατε ἰδεῖν; ἄνθρωπον ἐν μαλακοῖς ἱματίοις ἠμφιεσμένον; ἰδού, οἱ ἐν ἱματισμῷ ἐνδόξῳ καὶ τρυφῇ ὑπάρχοντες ἐν τοῖς βασιλείοις εἰσίν. 26 ἀλλὰ τί §ἐξεληλύθατε ἰδεῖν; προφήτην; ναί, λέγω ὑμῖν, καὶ περισσότερον προφήτου. 27 οὗτός ἐστι περὶ οὗ γέγραπται,
Ἰδού, *ἐγὼ ἀποστέλλω τὸν ἄγγελόν μου πρὸ προσώπου σου,
ὃς κατασκευάσει τὴν ὁδόν σου ἔμπροσθέν σου.
28 λέγω †γὰρ ὑμῖν, μείζων ἐν γεννητοῖς γυναικῶν ‡προφήτης §Ἰωάννου τοῦ βαπτιστοῦ οὐδείς ἐστιν· ὁ δὲ *μικρότερος ἐν τῇ βασιλείᾳ τοῦ Θεοῦ μείζων αὐτοῦ ἐστι. 29 καὶ πᾶς ὁ λαὸς ἀκούσας καὶ οἱ τελῶναι ἐδικαίωσαν τὸν Θεόν, βαπτισθέντες τὸ βάπτισμα †Ἰωάννου· 30 οἱ δὲ Φαρισαῖοι καὶ οἱ νομικοὶ τὴν βουλὴν τοῦ Θεοῦ ἠθέτησαν εἰς ἑαυτούς, μὴ βαπτισθέντες ὑπ᾽ αὐτοῦ.
31 ‡Τίνι οὖν ὁμοιώσω τοὺς ἀνθρώπους τῆς γενεᾶς ταύτης, καὶ τίνι εἰσὶν ὅμοιοι; 32 ὅμοιοί εἰσι παιδίοις τοῖς ἐν ἀγορᾷ καθημένοις, καὶ προσφωνοῦσιν ἀλλήλοις, §καὶ λέγουσιν,
Ηὐλήσαμεν ὑμῖν, καὶ οὐκ ὠρχήσασθε·
ἐθρηνήσαμεν *ὑμῖν, καὶ οὐκ ἐκλαύσατε.
33 ἐλήλυθε γὰρ †Ἰωάννης ὁ βαπτιστὴς ‡μήτε ἄρτον ἐσθίων μήτε §οἶνον πίνων, καὶ λέγετε, Δαιμόνιον ἔχει· 34 ἐλήλυθεν ὁ υἱὸς τοῦ ἀνθρώπου *ἐσθίων καὶ πίνων, καὶ λέγετε, Ἰδού, ἄνθρωπος φάγος καὶ οἰνοπότης, †φίλος τελωνῶν καὶ ἁμαρτωλῶν. 35 καὶ ἐδικαιώθη ἡ σοφία ἀπὸ ‡τῶν τέκνων αὐτῆς πάντων.
Jesus Forgives a Sinful Woman
36 Ἠρώτα δέ τις αὐτὸν τῶν Φαρισαίων ἵνα φάγῃ μετ᾽ αὐτοῦ· καὶ εἰσελθὼν εἰς §τὴν οἰκίαν τοῦ Φαρισαίου *ἀνεκλίθη. 37 καὶ ἰδού, γυνὴ †ἐν τῇ πόλει, ἥτις ἦν ἁμαρτωλός, ‡ἐπιγνοῦσα ὅτι §ἀνάκειται ἐν τῇ οἰκίᾳ τοῦ Φαρισαίου, κομίσασα ἀλάβαστρον μύρου, 38 καὶ στᾶσα *παρὰ τοὺς πόδας αὐτοῦ ὀπίσω κλαίουσα, †ἤρξατο βρέχειν τοὺς πόδας αὐτοῦ τοῖς δάκρυσι, καὶ ταῖς θριξὶ τῆς κεφαλῆς αὐτῆς ἐξέμασσε, καὶ κατεφίλει τοὺς πόδας αὐτοῦ, καὶ ἤλειφε τῷ μύρῳ. 39 ἰδὼν δὲ ὁ Φαρισαῖος ὁ καλέσας αὐτὸν εἶπεν ἐν ἑαυτῷ λέγων, Οὗτος, εἰ ἦν ‡προφήτης, §ἐγίνωσκεν ἂν τίς καὶ ποταπὴ ἡ γυνὴ ἥτις ἅπτεται αὐτοῦ, ὅτι ἁμαρτωλός ἐστι. 40 καὶ ἀποκριθεὶς ὁ Ἰησοῦς εἶπε πρὸς αὐτόν, Σίμων, ἔχω σοί τι εἰπεῖν. ὁ δέ *φησι, Διδάσκαλε, εἰπέ. 41 δύο †χρεωφειλέται ἦσαν ‡δανειστῇ τινι· ὁ εἷς ὤφειλε δηνάρια πεντακόσια, ὁ δὲ ἕτερος πεντήκοντα. 42 μὴ ἐχόντων §δὲ αὐτῶν ἀποδοῦναι, ἀμφοτέροις ἐχαρίσατο. τίς οὖν αὐτῶν, *εἰπέ, πλεῖον †αὐτὸν ἀγαπήσει; 43 ἀποκριθεὶς ‡δὲ §ὁ Σίμων εἶπεν, Ὑπολαμβάνω ὅτι ᾧ τὸ πλεῖον ἐχαρίσατο. ὁ δὲ εἶπεν αὐτῷ, Ὀρθῶς ἔκρινας. 44 καὶ στραφεὶς πρὸς τὴν γυναῖκα, τῷ Σίμωνι ἔφη, Βλέπεις ταύτην τὴν γυναῖκα; εἰσῆλθόν σου εἰς τὴν οἰκίαν, ὕδωρ *ἐπὶ τοὺς πόδας μου οὐκ ἔδωκας· αὕτη δὲ τοῖς δάκρυσιν ἔβρεξέ μου τοὺς πόδας, καὶ ταῖς θριξὶ †τῆς κεφαλῆς αὐτῆς ἐξέμαξε. 45 φίλημά μοι οὐκ ἔδωκας· αὕτη δέ, ἀφ᾽ ἧς ‡εἰσῆλθον, οὐ §διέλιπε καταφιλοῦσά μου τοὺς πόδας. 46 ἐλαίῳ τὴν κεφαλήν μου οὐκ ἤλειψας· αὕτη δὲ μύρῳ ἤλειψέ *μου τοὺς πόδας. 47 οὗ χάριν, λέγω σοι, ἀφέωνται αἱ ἁμαρτίαι αὐτῆς αἱ πολλαί, ὅτι ἠγάπησε πολύ· ᾧ δὲ ὀλίγον ἀφίεται, ὀλίγον ἀγαπᾷ. 48 εἶπε δὲ αὐτῇ, Ἀφέωνταί σου αἱ ἁμαρτίαι. 49 καὶ ἤρξαντο οἱ συνανακείμενοι λέγειν ἐν ἑαυτοῖς, Τίς οὗτός ἐστιν ὃς καὶ ἁμαρτίας ἀφίησιν; 50 εἶπε δὲ πρὸς τὴν γυναῖκα, Ἡ πίστις σου σέσωκέ σε· πορεύου εἰς εἰρήνην.
* 7:1 επει δε ¦ επειδη ᴄᴛ † 7:1 καπερναουμ ¦ καφαρναουμ ᴄᴛ ‡ 7:2 εμελλε ¦ ημελλε ᴀɴᴛ ᴄᴛ ᴛʀ § 7:4 παρεξει ¦ παρεξη ᴄᴛ * 7:6 προς αυτον ο εκατονταρχος φιλους ¦ φιλους ο εκατονταρχης ᴄᴛ † 7:6 ειμι ικανος ¦ ικανος ειμι ᴄᴛ ‡ 7:6 υπο την στεγην μου KX(90) ¦ μου υπο την στεγην KX(79) ʜꜰ ᴘᴄᴋ § 7:7 αλλ ¦ αλλα ꜱʙʟ ᴛʜ ᴛʀ ᴡʜ * 7:7 ιαθησεται ¦ ιαθητω ᴄᴛ † 7:9 ουτε ʙpt ¦ ουδε ʙpt ᴀɴᴛ ᴄᴛ ᴘᴄᴋ ᴛʀ ‡ 7:10 οι πεμφθεντες εις τον οικον ¦ εις τον οικον οι πεμφθεντες ᴄᴛ § 7:10 ασθενουντα ¦ — ᴄᴛ * 7:11 τω ʙpt ¦ τη ʙpt ᴘᴄᴋ ᴛʀ † 7:11 επορευετο ¦ επορευθη ᴄᴛ ‡ 7:11 ικανοι 98.1% ¦ — ᴄᴛ 1.1% § 7:12 υιος μονογενης ¦ μονογενης υιος ᴄᴛ * 7:12 αὐτὴ ʙpt ¦ αὕτη ʙpt ᴀɴᴛ ᴛʀ ¦ αὐτῆ ʙpt † 7:12 χηρα ¦ ην χηρα ᴀɴᴛ ᴄᴛ ᴛʀ ‡ 7:12 συν ¦ ην συν ᴀɴᴛ ᴄᴛ ꜱᴄʀ § 7:16 παντας ¦ απαντας ᴛʀ * 7:16 εγηγερται ¦ ηγερθη ᴄᴛ † 7:17 εν ¦ — ᴄᴛ ‡ 7:18 ιωαννη ¦ ιωαννει ᴛʜ ¦ ιωανει ᴡʜ § 7:19 ιωαννης ¦ ιωανης ᴡʜ * 7:19 ιησουν ¦ κυριον ᴄᴛ † 7:19 αλλον ¦ ετερον ᴀɴᴛ ᴛʜ ᴡʜ ‡ 7:20 ειπον ¦ ειπαν ᴄᴛ § 7:20 ιωαννης ¦ ιωανης ᴡʜ * 7:20 απεσταλκεν ¦ απεστειλεν ᴄᴛ † 7:20 αλλον ¦ ετερον ᴀɴᴛ ‡ 7:21 αυτη δε ¦ εκεινη ᴄᴛ § 7:21 το ¦ — ᴄᴛ * 7:22 ο ιησους ¦ — ᴄᴛ † 7:22 ιωαννη ¦ ιωαννει ᴛʜ ¦ ιωανει ᴡʜ ‡ 7:22 οτι ¦ — ᴀɴᴛ ᴄᴛ § 7:22 χωλοι ¦ και χωλοι ᴀɴᴛ * 7:22 κωφοι ¦ και κωφοι ɴᴀ ᴛʜ ᴡʜ † 7:24 αγγελων ¦ μαθητων ᴀɴᴛ ‡ 7:24 ιωαννου ¦ ιωανου ᴡʜ § 7:24 τοις οχλοις ¦ προς τους οχλους ᴀɴᴛ ᴄᴛ ᴛʀ * 7:24 ιωαννου ¦ ιωανου ᴡʜ † 7:24 εξεληλυθατε ¦ εξηλθατε ᴄᴛ ‡ 7:25 εξεληλυθατε ¦ εξηλθατε ᴄᴛ § 7:26 εξεληλυθατε ¦ εξηλθατε ᴄᴛ * 7:27 εγω ¦ — ᴄᴛ † 7:28 γαρ ¦ — ᴄᴛ ‡ 7:28 προφητης ¦ — ᴄᴛ § 7:28 ιωαννου του βαπτιστου ¦ ιωαννου ɴᴀ ꜱʙʟ ᴛʜ ¦ ιωανου ᴡʜ * 7:28 μικροτερος ¦ μεικροτερος ᴛʜ † 7:29 ιωαννου ¦ ιωανου ᴡʜ ‡ 7:31 τινι ¦ ειπε δε ο κυριος τινι ᴛʀ § 7:32 και λεγουσιν ¦ α λεγει ᴄᴛ * 7:32 υμιν ¦ — ᴄᴛ † 7:33 ιωαννης ¦ ιωανης ᴡʜ ‡ 7:33 μητε αρτον εσθιων ¦ μη εσθιων αρτον ɴᴀ ꜱʙʟ ᴛʜ ¦ μη εσθων αρτον ᴡʜ § 7:33 οινον πινων ¦ πινων οινον ᴄᴛ * 7:34 εσθιων ¦ εσθων ᴡʜ † 7:34 φιλος τελωνων ¦ τελωνων φιλος ᴛʀ ‡ 7:35 των τεκνων αυτης παντων ¦ παντων των τεκνων αυτης ᴄᴛ § 7:36 την οικιαν ¦ τον οικον ᴄᴛ * 7:36 ανεκλιθη ¦ κατεκλιθη ᴄᴛ † 7:37 εν τη πολει ητις ην ¦ ητις ην εν τη πολει ᴄᴛ ‡ 7:37 επιγνουσα ¦ και επιγνουσα ᴀɴᴛ ᴄᴛ ᴘᴄᴋ § 7:37 ανακειται ¦ κατακειται ᴄᴛ * 7:38 παρα τους ποδας αυτου οπισω ¦ οπισω παρα τους ποδας αυτου ᴀɴᴛ ᴄᴛ † 7:38 ηρξατο βρεχειν τους ποδας αυτου τοις δακρυσι ¦ τοις δακρυσιν ηρξατο βρεχειν τους ποδας αυτου ᴄᴛ ‡ 7:39 προφητης ¦ ο προφητης ᴡʜ § 7:39 εγινωσκεν ¦ εγεινωσκεν ᴛʜ * 7:40 φησι διδασκαλε ειπε ¦ διδασκαλε ειπε φησι ᴄᴛ † 7:41 χρεωφειλεται ʙpt ¦ χρεοφειλεται ʙpt ɴᴀ ꜱʙʟ ᴛʜ ¦ χρεοφιλεται ᴡʜ ‡ 7:41 δανειστη ¦ δανιστη ᴄᴛ § 7:42 δε ¦ — ᴄᴛ * 7:42 ειπε ¦ — ᴄᴛ † 7:42 αυτον αγαπησει ¦ αγαπησει αυτον ᴄᴛ ‡ 7:43 δε ¦ — ɴᴀ ꜱʙʟ ᴡʜ § 7:43 ο ¦ — ᴄᴛ * 7:44 επι τους ποδας μου ¦ μοι επι ποδας ɴᴀ ꜱʙʟ ᴡʜ ¦ μοι επι τους ποδας ᴛʜ † 7:44 της κεφαλης ¦ — ᴄᴛ ‡ 7:45 εισηλθον ¦ εισηλθεν ᴀɴᴛ § 7:45 διελιπε ʙpt ¦ διελειπε ʙpt * 7:46 μου τους ποδας ʙpt ¦ τους ποδας μου ʙpt ᴄᴛ