28
Paul on Malta
1 Καὶ διασωθέντες τότε *ἐπέγνωσαν ὅτι †Μελίτη ἡ νῆσος καλεῖται. 2 οἱ ‡δὲ βάρβαροι §παρεῖχον οὐ τὴν τυχοῦσαν φιλανθρωπίαν ἡμῖν, *ἀνάψαντες γὰρ πυρὰν προσελάβοντο πάντας ἡμᾶς διὰ τὸν ὑετὸν τὸν ἐφεστῶτα καὶ διὰ τὸ ψῦχος. 3 συστρέψαντος δὲ τοῦ Παύλου φρυγάνων †πλῆθος καὶ ἐπιθέντος ἐπὶ τὴν πυράν, ἔχιδνα ‡ἐκ τῆς θέρμης §διεξελθοῦσα *καθῆψε τῆς χειρὸς αὐτοῦ. 4 ὡς δὲ †εἶδον οἱ βάρβαροι κρεμάμενον τὸ θηρίον ἐκ τῆς χειρὸς αὐτοῦ, ‡ἔλεγον πρὸς ἀλλήλους, Πάντως φονεύς ἐστιν ὁ ἄνθρωπος οὗτος, ὃν διασωθέντα ἐκ τῆς θαλάσσης ἡ Δίκη ζῆν οὐκ εἴασεν. 5 ὁ μὲν οὖν §ἀποτινάξας τὸ θηρίον εἰς τὸ πῦρ ἔπαθεν οὐδὲν κακόν. 6 οἱ δὲ προσεδόκων αὐτὸν μέλλειν πίμπρασθαι ἢ καταπίπτειν ἄφνω νεκρόν. ἐπὶ πολὺ δὲ αὐτῶν προσδοκώντων καὶ θεωρούντων μηδὲν ἄτοπον εἰς αὐτὸν γινόμενον, *μεταβαλλόμενοι ἔλεγον †θεὸν αὐτὸν εἶναι.
7 Ἐν δὲ τοῖς περὶ τὸν τόπον ἐκεῖνον ὑπῆρχε χωρία τῷ πρώτῳ τῆς νήσου ὀνόματι Ποπλίῳ, ὃς ἀναδεξάμενος ἡμᾶς ‡τρεῖς ἡμέρας φιλοφρόνως ἐξένισεν. 8 ἐγένετο δὲ τὸν πατέρα τοῦ Ποπλίου πυρετοῖς καὶ §δυσεντερίῳ συνεχόμενον κατακεῖσθαι, πρὸς ὃν ὁ Παῦλος εἰσελθὼν καὶ προσευξάμενος *ἐπιθεὶς τὰς χεῖρας αὐτῷ ἰάσατο αὐτόν. 9 τούτου †οὖν γενομένου καὶ οἱ λοιποὶ οἱ ‡ἔχοντες ἀσθενείας ἐν τῇ νήσῳ προσήρχοντο καὶ ἐθεραπεύοντο, 10 οἳ καὶ πολλαῖς τιμαῖς ἐτίμησαν ἡμᾶς καὶ ἀναγομένοις ἐπέθεντο τὰ πρὸς §τὴν χρείαν.
Paul Arrives in Rome
11 Μετὰ δὲ τρεῖς μῆνας *ἀνήχθημεν ἐν πλοίῳ παρακεχειμακότι ἐν τῇ νήσῳ, Ἀλεξανδρίνῳ, παρασήμῳ Διοσκούροις. 12 καὶ καταχθέντες εἰς Συρακούσας ἐπεμείναμεν ἡμέρας τρεῖς, 13 ὅθεν †περιελθόντες κατηντήσαμεν εἰς Ῥήγιον. καὶ μετὰ μίαν ἡμέραν ἐπιγενομένου νότου δευτεραῖοι ἤλθομεν εἰς Ποτιόλους, 14 οὗ εὑρόντες ἀδελφοὺς παρεκλήθημεν ‡ἐπ᾽ αὐτοῖς ἐπιμεῖναι ἡμέρας ἑπτά· καὶ οὕτως εἰς τὴν Ῥώμην §ἤλθομεν. 15 κἀκεῖθεν οἱ ἀδελφοὶ ἀκούσαντες τὰ περὶ ἡμῶν *ἐξῆλθον εἰς ἀπάντησιν †ἡμῶν ἄχρις Ἀππίου Φόρου καὶ Τριῶν Ταβερνῶν, οὓς ἰδὼν ὁ Παῦλος εὐχαριστήσας τῷ Θεῷ ἔλαβε θάρσος.
16 Ὅτε δὲ ‡ἤλθομεν εἰς Ῥώμην, §ὁ ἑκατόνταρχος παρέδωκε τοὺς δεσμίους τῷ στρατοπεδάρχῃ, τῷ δὲ Παύλῳ ἐπετράπη μένειν καθ᾽ ἑαυτὸν σὺν τῷ φυλάσσοντι αὐτὸν στρατιώτῃ.
Paul Addresses the Jews in Rome
17 Ἐγένετο δὲ μετὰ ἡμέρας τρεῖς *συγκαλέσασθαι †τὸν Παῦλον τοὺς ὄντας τῶν Ἰουδαίων πρώτους· συνελθόντων δὲ αὐτῶν ἔλεγε πρὸς αὐτούς, ‡Ἄνδρες ἀδελφοί, ἐγὼ οὐδὲν ἐναντίον ποιήσας τῷ λαῷ ἢ τοῖς ἔθεσι τοῖς πατρῴοις δέσμιος ἐξ Ἱεροσολύμων παρεδόθην εἰς τὰς χεῖρας τῶν Ῥωμαίων, 18 οἵτινες ἀνακρίναντές με ἐβούλοντο ἀπολῦσαι διὰ τὸ μηδεμίαν αἰτίαν θανάτου ὑπάρχειν ἐν ἐμοί. 19 ἀντιλεγόντων δὲ τῶν Ἰουδαίων ἠναγκάσθην ἐπικαλέσασθαι Καίσαρα, οὐχ ὡς τοῦ ἔθνους μου ἔχων τι §κατηγορῆσαι. 20 διὰ ταύτην οὖν τὴν αἰτίαν παρεκάλεσα ὑμᾶς ἰδεῖν καὶ προσλαλῆσαι, *ἕνεκεν γὰρ τῆς ἐλπίδος τοῦ Ἰσραὴλ τὴν ἅλυσιν ταύτην περίκειμαι. 21 οἱ δὲ πρὸς αὐτὸν †εἶπον, Ἡμεῖς οὔτε γράμματα περὶ σοῦ ἐδεξάμεθα ἀπὸ τῆς Ἰουδαίας, οὔτε παραγενόμενός τις τῶν ἀδελφῶν ἀπήγγειλεν ἢ ἐλάλησέ τι ‡περὶ σοῦ πονηρόν. 22 ἀξιοῦμεν δὲ παρὰ σοῦ ἀκοῦσαι ἃ φρονεῖς, περὶ μὲν γὰρ τῆς αἱρέσεως ταύτης γνωστόν §ἐστιν ἡμῖν ὅτι πανταχοῦ ἀντιλέγεται.
23 Ταξάμενοι δὲ αὐτῷ ἡμέραν *ἧκον πρὸς αὐτὸν εἰς τὴν ξενίαν πλείονες, οἷς ἐξετίθετο διαμαρτυρόμενος τὴν βασιλείαν τοῦ Θεοῦ, πείθων τε αὐτοὺς †τὰ περὶ τοῦ Ἰησοῦ ἀπό τε τοῦ νόμου ‡Μωϋσέως καὶ τῶν προφητῶν, ἀπὸ πρωῒ ἕως ἑσπέρας. 24 καὶ οἱ μὲν ἐπείθοντο τοῖς λεγομένοις, οἱ δὲ ἠπίστουν. 25 ἀσύμφωνοι δὲ ὄντες πρὸς ἀλλήλους ἀπελύοντο εἰπόντος τοῦ Παύλου ῥῆμα ἕν, ὅτι Καλῶς τὸ Πνεῦμα τὸ Ἅγιον ἐλάλησε διὰ Ἡσαΐου τοῦ προφήτου πρὸς τοὺς πατέρας §ἡμῶν 26 *λέγον,
Πορεύθητι πρὸς τὸν λαὸν τοῦτον καὶ †εἰπόν,
Ἀκοῇ ἀκούσετε καὶ οὐ μὴ συνῆτε,
καὶ βλέποντες βλέψετε καὶ οὐ μὴ ἴδητε·
27 ἐπαχύνθη γὰρ ἡ καρδία τοῦ λαοῦ τούτου,
καὶ τοῖς ὠσὶ βαρέως ἤκουσαν,
καὶ τοὺς ὀφθαλμοὺς αὐτῶν ἐκάμμυσαν·
μήποτε ἴδωσι τοῖς ὀφθαλμοῖς
καὶ τοῖς ὠσὶν ἀκούσωσι
καὶ τῇ καρδίᾳ συνῶσι καὶ ἐπιστρέψωσι,
καὶ ‡ἰάσομαι αὐτούς.
28 γνωστὸν οὖν §ἔστω ὑμῖν ὅτι τοῖς ἔθνεσιν ἀπεστάλη *τὸ σωτήριον τοῦ Θεοῦ· αὐτοὶ καὶ ἀκούσονται. 29 †καὶ ταῦτα αὐτοῦ εἰπόντος ἀπῆλθον οἱ Ἰουδαῖοι πολλὴν ἔχοντες ἐν ἑαυτοῖς συζήτησιν.
30 ‡Ἔμεινε δὲ §ὁ Παῦλος διετίαν ὅλην ἐν ἰδίῳ μισθώματι καὶ ἀπεδέχετο πάντας τοὺς εἰσπορευομένους πρὸς αὐτόν, 31 κηρύσσων τὴν βασιλείαν τοῦ Θεοῦ καὶ διδάσκων τὰ περὶ τοῦ Κυρίου Ἰησοῦ Χριστοῦ μετὰ πάσης παρρησίας ἀκωλύτως.
* 28:1 επεγνωσαν ¦ επεγνωμεν ᴄᴛ † 28:1 μελιτη ¦ μελιτηνη ᴡʜ ‡ 28:2 δε ¦ τε ᴄᴛ § 28:2 παρειχον ¦ παρειχαν ᴛʜ ᴡʜ * 28:2 αναψαντες ¦ αψαντες ᴄᴛ † 28:3 πληθος ¦ τι πληθος ᴄᴛ ‡ 28:3 εκ ¦ απο ᴀɴᴛ ᴄᴛ § 28:3 διεξελθουσα ¦ εξελθουσα ᴄᴛ ᴘᴄᴋ ᴛʀ * 28:3 καθηψε ¦ καθηψατο ᴘᴄᴋ † 28:4 ειδον ¦ ειδαν ᴡʜ ‡ 28:4 ελεγον προς αλληλους ¦ προς αλληλους ελεγον ᴄᴛ § 28:5 αποτιναξας ¦ αποτιναξαμενος ɴᴀ ᴘᴄᴋ * 28:6 μεταβαλλομενοι ¦ μεταβαλομενοι ᴄᴛ † 28:6 θεον αυτον ειναι ¦ αυτον ειναι θεον ᴄᴛ ‡ 28:7 τρεις ημερας ¦ ημερας τρεις ᴡʜ § 28:8 δυσεντεριω ¦ δυσεντερια ʜꜰ ᴘᴄᴋ ʀᴘ ᴛʀ * 28:8 επιθεις ¦ και επιθεις ᴀɴᴛ † 28:9 ουν ¦ δε ᴄᴛ ‡ 28:9 εχοντες ασθενειας εν τη νησω ¦ εν τη νησω εχοντες ασθενειας ᴄᴛ § 28:10 την χρειαν ¦ τας χρειας ᴄᴛ * 28:11 ανηχθημεν ¦ ηχθημεν ʀᴘ † 28:13 περιελθοντες ¦ περιελοντες ɴᴀ ꜱʙʟ ᴡʜ ‡ 28:14 επ ¦ παρ ᴄᴛ § 28:14 ηλθομεν ¦ ηλθαμεν ᴄᴛ * 28:15 εξηλθον ¦ ηλθαν ᴄᴛ † 28:15 ημων ¦ ημιν ᴀɴᴛ ᴄᴛ ʜꜰ ᴘᴄᴋ ʀᴘ ᴛʀ ‡ 28:16 ηλθομεν ¦ εισηλθομεν ɴᴀ ꜱʙʟ ᴛʜ ¦ εισηλθαμεν ᴡʜ § 28:16 ο εκατονταρχος (εκατονταρχης ᴀɴᴛ 0%) παρεδωκε τους δεσμιους τω στρατοπεδαρχη τω δε παυλω επετραπη 64.6% ¦ ο εκατονταρχος παρεδωκε τους δεσμιους τω στρατοπεδαρχω τω δε παυλω επετραπη ʜꜰ 19.2% ¦ επετραπη τω παυλω ᴄᴛ 4.4% * 28:17 συγκαλεσασθαι ¦ συνκαλεσασθαι ᴛʜ ᴡʜ † 28:17 τον παυλον ¦ αυτον ᴄᴛ ‡ 28:17 ανδρες αδελφοι εγω ¦ εγω ανδρες αδελφοι ᴄᴛ § 28:19 κατηγορησαι ¦ κατηγορειν ᴄᴛ * 28:20 ενεκεν ¦ εινεκεν ᴡʜ † 28:21 ειπον ¦ ειπαν ᴄᴛ ‡ 28:21 περι σου πονηρον ¦ πονηρον περι σου ᴘᴄᴋ § 28:22 εστιν ημιν ¦ ημιν εστιν ᴄᴛ * 28:23 ηκον ¦ ηλθον ɴᴀ ᴛʜ ¦ ηλθαν ᴡʜ † 28:23 τα ¦ — ᴄᴛ ‡ 28:23 μωυσεως ¦ μωυσεος ᴘᴄᴋ ¦ μωσεως ʜꜰ ᴛʀ § 28:25 ημων ¦ υμων ᴄᴛ * 28:26 λεγον ¦ λεγων ᴄᴛ † 28:26 ειπον ¦ ειπε ᴛʀ ‡ 28:27 ιασομαι ¦ ιασωμαι ᴘᴄᴋ ᴛʀ § 28:28 εστω υμιν ¦ υμιν εστω ᴡʜ * 28:28 το ¦ τουτο το ᴀɴᴛ ᴄᴛ † 28:29 και ταυτα αυτου ειποντος απηλθον οι ιουδαιοι πολλην εχοντες εν εαυτοις συζητησιν 87.6% ¦ — ꜱʙʟ ᴛʜ ᴡʜ 4.6% {Note: ɴᴀ encloses this text with double brackets.} ‡ 28:30 εμεινε ¦ ενεμεινε ᴄᴛ § 28:30 ο παυλος ¦ — ᴄᴛ