12
James Killed and Peter Imprisoned
1 Κατ᾽ ἐκεῖνον δὲ τὸν καιρὸν ἐπέβαλεν Ἡρῴδης ὁ βασιλεὺς τὰς χεῖρας κακῶσαί τινας τῶν ἀπὸ τῆς ἐκκλησίας. 2 ἀνεῖλε δὲ Ἰάκωβον τὸν ἀδελφὸν *Ἰωάννου †μαχαίρᾳ. 3 ‡καὶ ἰδὼν ὅτι ἀρεστόν ἐστι τοῖς Ἰουδαίοις προσέθετο συλλαβεῖν καὶ Πέτρον—ἦσαν δὲ §αἱ ἡμέραι τῶν ἀζύμων— 4 ὃν καὶ πιάσας ἔθετο εἰς φυλακὴν παραδοὺς τέσσαρσι τετραδίοις στρατιωτῶν φυλάσσειν αὐτόν, βουλόμενος μετὰ τὸ Πάσχα ἀναγαγεῖν αὐτὸν τῷ λαῷ. 5 ὁ μὲν οὖν Πέτρος ἐτηρεῖτο ἐν τῇ φυλακῇ· προσευχὴ δὲ ἦν *ἐκτενὴς γινομένη ὑπὸ τῆς ἐκκλησίας πρὸς τὸν Θεὸν †ὑπὲρ αὐτοῦ.
An Angel Frees Peter from Prison
6 Ὅτε δὲ ‡ἔμελλεν §αὐτὸν προάγειν ὁ Ἡρῴδης, τῇ νυκτὶ ἐκείνῃ ἦν ὁ Πέτρος κοιμώμενος μεταξὺ δύο στρατιωτῶν δεδεμένος ἁλύσεσι δυσί, φύλακές τε πρὸ τῆς θύρας ἐτήρουν τὴν φυλακήν. 7 καὶ ἰδού, ἄγγελος Κυρίου ἐπέστη, καὶ φῶς ἔλαμψεν ἐν τῷ οἰκήματι· πατάξας δὲ τὴν πλευρὰν τοῦ Πέτρου ἤγειρεν αὐτὸν λέγων, Ἀνάστα ἐν τάχει. καὶ *ἐξέπεσον αὐτοῦ αἱ ἁλύσεις ἐκ τῶν χειρῶν. 8 εἶπέ †τε ὁ ἄγγελος πρὸς αὐτόν, ‡Περίζωσαι καὶ ὑπόδησαι τὰ σανδάλιά σου. ἐποίησε δὲ οὕτω. καὶ λέγει αὐτῷ, Περιβαλοῦ τὸ ἱμάτιόν σου καὶ ἀκολούθει μοι. 9 καὶ ἐξελθὼν ἠκολούθει §αὐτῷ καὶ οὐκ ᾔδει ὅτι ἀληθές ἐστι τὸ γινόμενον διὰ τοῦ ἀγγέλου, ἐδόκει δὲ ὅραμα βλέπειν. 10 διελθόντες δὲ πρώτην φυλακὴν καὶ δευτέραν *ἦλθον ἐπὶ τὴν πύλην τὴν σιδηρᾶν τὴν φέρουσαν εἰς τὴν πόλιν, ἥτις αὐτομάτη †ἠνοίχθη αὐτοῖς, καὶ ἐξελθόντες προῆλθον ῥύμην μίαν, καὶ εὐθέως ἀπέστη ὁ ἄγγελος ἀπ᾽ αὐτοῦ. 11 καὶ ὁ Πέτρος ‡γενόμενος ἐν ἑαυτῷ εἶπε, Νῦν οἶδα ἀληθῶς ὅτι ἐξαπέστειλε §Κύριος τὸν ἄγγελον αὐτοῦ καὶ *ἐξείλετό με ἐκ χειρὸς Ἡρῴδου καὶ πάσης τῆς προσδοκίας τοῦ λαοῦ τῶν Ἰουδαίων. 12 συνιδών τε ἦλθεν ἐπὶ τὴν οἰκίαν †Μαρίας τῆς μητρὸς ‡Ἰωάννου τοῦ ἐπικαλουμένου Μάρκου, οὗ ἦσαν ἱκανοὶ συνηθροισμένοι καὶ προσευχόμενοι. 13 κρούσαντος δὲ §τοῦ Πέτρου τὴν θύραν τοῦ πυλῶνος προσῆλθε παιδίσκη ὑπακοῦσαι ὀνόματι Ῥόδη. 14 καὶ ἐπιγνοῦσα τὴν φωνὴν τοῦ Πέτρου, ἀπὸ τῆς χαρᾶς οὐκ ἤνοιξε τὸν πυλῶνα, εἰσδραμοῦσα δὲ ἀπήγγειλεν ἑστάναι τὸν Πέτρον πρὸ τοῦ πυλῶνος. 15 οἱ δὲ πρὸς αὐτὴν *εἶπον, Μαίνῃ. ἡ δὲ διϊσχυρίζετο οὕτως ἔχειν. οἱ †δὲ ἔλεγον, Ὁ ἄγγελος ‡αὐτοῦ ἐστιν. 16 ὁ δὲ Πέτρος ἐπέμενε κρούων· ἀνοίξαντες δὲ §εἶδον αὐτὸν καὶ ἐξέστησαν. 17 κατασείσας δὲ αὐτοῖς τῇ χειρὶ σιγᾶν διηγήσατο αὐτοῖς πῶς ὁ Κύριος *αὐτὸν ἐξήγαγεν ἐκ τῆς φυλακῆς, εἶπε †δέ, Ἀπαγγείλατε Ἰακώβῳ καὶ τοῖς ἀδελφοῖς ταῦτα. καὶ ἐξελθὼν ἐπορεύθη εἰς ἕτερον τόπον.
18 Γενομένης δὲ ἡμέρας ἦν τάραχος οὐκ ὀλίγος ἐν τοῖς στρατιώταις, τί ἄρα ὁ Πέτρος ἐγένετο. 19 Ἡρῴδης δὲ ἐπιζητήσας αὐτὸν καὶ μὴ εὑρών, ἀνακρίνας τοὺς φύλακας ἐκέλευσεν ἀπαχθῆναι. καὶ κατελθὼν ἀπὸ τῆς Ἰουδαίας εἰς ‡τὴν §Καισάρειαν διέτριβεν.
The Death of Herod
20 Ἦν δὲ *ὁ Ἡρῴδης θυμομαχῶν Τυρίοις καὶ Σιδωνίοις· ὁμοθυμαδὸν †δὲ παρῆσαν πρὸς αὐτὸν καὶ πείσαντες Βλάστον τὸν ἐπὶ τοῦ κοιτῶνος τοῦ βασιλέως ᾐτοῦντο εἰρήνην διὰ τὸ τρέφεσθαι αὐτῶν τὴν χώραν ἀπὸ τῆς βασιλικῆς. 21 τακτῇ δὲ ἡμέρᾳ ὁ Ἡρῴδης ἐνδυσάμενος ἐσθῆτα βασιλικὴν ‡καὶ καθίσας ἐπὶ τοῦ βήματος ἐδημηγόρει πρὸς αὐτούς. 22 Ὁ δὲ δῆμος ἐπεφώνει, §Φωνὴ θεοῦ καὶ οὐκ ἀνθρώπου. 23 παραχρῆμα δὲ ἐπάταξεν αὐτὸν ἄγγελος Κυρίου ἀνθ᾽ ὧν οὐκ ἔδωκε *δόξαν τῷ Θεῷ, καὶ γενόμενος σκωληκόβρωτος ἐξέψυξεν.
24 Ὁ δὲ λόγος τοῦ †Θεοῦ ηὔξανε καὶ ἐπληθύνετο. 25 Βαρνάβας δὲ καὶ Σαῦλος ὑπέστρεψαν ‡εἰς Ἱερουσαλὴμ πληρώσαντες τὴν διακονίαν, §συμπαραλαβόντες *καὶ †Ἰωάννην τὸν ἐπικληθέντα Μάρκον.
* 12:2 ιωαννου ¦ ιωανου ᴡʜ † 12:2 μαχαιρα ¦ μαχαιρη ᴄᴛ ‡ 12:3 και ιδων ¦ ιδων δε ᴄᴛ § 12:3 αι ¦ — ꜱʙʟ ᴛʜ ᴛʀ ᴡʜ * 12:5 εκτενης ¦ εκτενως ᴄᴛ † 12:5 υπερ ¦ περι ᴄᴛ ‡ 12:6 εμελλεν ¦ ημελλεν ᴄᴛ § 12:6 αυτον προαγειν ¦ προαγειν αυτον ᴘᴄᴋ ¦ προαγαγειν αυτον ɴᴀ ꜱʙʟ ¦ προσαγαγειν αυτον ᴛʜ ᴡʜ * 12:7 εξεπεσον ¦ εξεπεσαν ᴄᴛ † 12:8 τε ¦ δε ᴄᴛ ‡ 12:8 περιζωσαι ¦ ζωσαι ᴄᴛ § 12:9 αυτω ¦ — ᴄᴛ * 12:10 ηλθον ¦ ηλθαν ᴄᴛ † 12:10 ηνοιχθη ¦ ηνοιγη ᴄᴛ ‡ 12:11 γενομενος εν εαυτω ¦ εν εαυτω γενομενος ᴄᴛ § 12:11 κυριος ¦ ο κυριος ꜱʙʟ ᴡʜ * 12:11 εξειλετο ¦ εξειλατο ᴄᴛ † 12:12 μαριας ¦ της μαριας ᴄᴛ ‡ 12:12 ιωαννου ¦ ιωανου ᴡʜ § 12:13 του πετρου ¦ αυτου ᴀɴᴛ ᴄᴛ * 12:15 ειπον ¦ ειπαν ᴄᴛ † 12:15 δε ¦ δ ᴛʀ ‡ 12:15 αυτου εστιν ¦ εστιν αυτου ᴄᴛ § 12:16 ειδον ¦ ειδαν ɴᴀ ꜱʙʟ ᴡʜ * 12:17 αυτον εξηγαγεν ¦ εξηγαγεν αυτον ᴀɴᴛ † 12:17 δε ¦ τε ᴄᴛ ‡ 12:19 την ¦ — ᴄᴛ § 12:19 καισαρειαν ¦ καισαριαν ᴡʜ * 12:20 ο ηρωδης ¦ ηρωδης ᴀɴᴛ ¦ — ᴄᴛ † 12:20 δε ¦ τε ᴀɴᴛ ᴘᴄᴋ ‡ 12:21 και ¦ — ᴡʜ § 12:22 φωνη θεου ¦ θεου φωνη ᴀɴᴛ ᴄᴛ ᴘᴄᴋ ᴛʀ * 12:23 δοξαν ¦ την δοξαν ᴀɴᴛ ᴄᴛ ᴛʀ † 12:24 θεου ¦ κυριου ᴡʜ ‡ 12:25 εις ιερουσαλημ 58.4% ¦ εξ ιερουσαλημ εις αντιοχειαν ᴍꜱꜱ 12.6% ¦ απο ιερουσαλημ ᴍꜱꜱ 11.1% ¦ απο ιερουσαλημ εις αντιοχειαν ᴍꜱꜱ 8.6% ¦ εις αντιοχειαν ᴘᴄᴋ 4.9% ¦ εξ ιερουσαλημ ᴀɴᴛ ᴛʀ 3.3% § 12:25 συμπαραλαβοντες ¦ συνπαραλαβοντες ᴛʜ ᴡʜ * 12:25 και ¦ — ᴄᴛ † 12:25 ιωαννην ¦ ιωανην ᴡʜ