ΙΩΑΝΝΟΥ
ΕΠΙΣΤΟΛΗ ΔΕΥΤΕΡΑ
1
Greeting
1 Ὁ πρεσβύτερος ἐκλεκτῇ κυρίᾳ καὶ τοῖς τέκνοις αὐτῆς, οὓς ἐγὼ ἀγαπῶ ἐν ἀληθείᾳ—καὶ οὐκ ἐγὼ μόνος, ἀλλὰ καὶ πάντες οἱ ἐγνωκότες τὴν ἀλήθειαν— 2 διὰ τὴν ἀλήθειαν τὴν μένουσαν ἐν ἡμῖν καὶ μεθ᾽ ἡμῶν ἔσται εἰς τὸν αἰῶνα· 3 ἔσται μεθ᾽ *ἡμῶν χάρις, ἔλεος, εἰρήνη †παρὰ Θεοῦ πατρὸς καὶ παρὰ ‡Κυρίου Ἰησοῦ Χριστοῦ τοῦ υἱοῦ τοῦ πατρός, ἐν ἀληθείᾳ καὶ ἀγάπῃ.
Walking in Truth and Love
4 Ἐχάρην λίαν ὅτι εὕρηκα ἐκ τῶν τέκνων σου περιπατοῦντας ἐν ἀληθείᾳ, καθὼς ἐντολὴν ἐλάβομεν παρὰ τοῦ πατρός. 5 καὶ νῦν ἐρωτῶ σε, κυρία, οὐχ ὡς ἐντολὴν §γράφων σοι καινὴν *ἀλλὰ ἣν †εἴχομεν ἀπ᾽ ἀρχῆς, ἵνα ἀγαπῶμεν ἀλλήλους. 6 καὶ αὕτη ἐστὶν ἡ ἀγάπη, ἵνα περιπατῶμεν κατὰ τὰς ἐντολὰς αὐτοῦ. αὕτη ‡ἐστὶν ἡ ἐντολή, καθὼς ἠκούσατε ἀπ᾽ ἀρχῆς, ἵνα ἐν αὐτῇ περιπατῆτε. 7 ὅτι πολλοὶ πλάνοι §εἰσῆλθον εἰς τὸν κόσμον, οἱ μὴ ὁμολογοῦντες Ἰησοῦν Χριστὸν ἐρχόμενον ἐν σαρκί. οὗτός ἐστιν ὁ πλάνος καὶ ὁ ἀντίχριστος. 8 βλέπετε ἑαυτούς, ἵνα μὴ *ἀπολέσωμεν ἃ †εἰργασάμεθα, ἀλλὰ μισθὸν πλήρη ἀπολάβωμεν. 9 πᾶς ὁ ‡παραβαίνων καὶ μὴ μένων ἐν τῇ διδαχῇ τοῦ Χριστοῦ Θεὸν οὐκ ἔχει· §ὁ μένων ἐν τῇ διδαχῇ *τοῦ Χριστοῦ, οὗτος καὶ τὸν πατέρα καὶ τὸν υἱὸν ἔχει. 10 εἴ τις ἔρχεται πρὸς ὑμᾶς καὶ ταύτην τὴν διδαχὴν οὐ φέρει, μὴ λαμβάνετε αὐτὸν εἰς οἰκίαν καὶ χαίρειν αὐτῷ μὴ λέγετε· 11 ὁ †γὰρ λέγων αὐτῷ χαίρειν κοινωνεῖ τοῖς ἔργοις αὐτοῦ τοῖς πονηροῖς.
Final Greetings
12 Πολλὰ ἔχων ὑμῖν γράφειν οὐκ ‡ἐβουλήθην διὰ χάρτου καὶ μέλανος, §ἀλλὰ ἐλπίζω *ἐλθεῖν πρὸς ὑμᾶς καὶ στόμα πρὸς στόμα λαλῆσαι, ἵνα ἡ χαρὰ †ἡμῶν ‡ᾖ πεπληρωμένη.
13 Ἀσπάζεταί σε τὰ τέκνα τῆς ἀδελφῆς σου τῆς ἐκλεκτῆς.
§Ἀμήν.
* 1:3 ημων ¦ υμων ᴀɴᴛ ᴘᴄᴋ ꜱᴄʀ † 1:3 παρα ¦ απο ‡ 1:3 κυριου 91.2% ¦ — ᴄᴛ 6.2% § 1:5 γραφων σοι καινην 72.1% ¦ γραφω σοι καινην ꜱᴛ 12.4% ¦ καινην γραφων σοι ꜱʙʟ ᴛʜ 9.2% * 1:5 αλλα ¦ αλλ ɴᴀ ᴘᴄᴋ † 1:5 ειχομεν ¦ εχομεν ᴘᴄᴋ ¦ ειχαμεν ᴡʜ ‡ 1:6 εστιν η εντολη ¦ η εντολη εστι ᴄᴛ § 1:7 εισηλθον ¦ εξηλθον ɴᴀ ꜱʙʟ ᴛʜ ¦ εξηλθαν ᴡʜ * 1:8 απολεσωμεν … απολαβωμεν 74.9% ¦ απολεσομεν … απολαβομεν ᴍꜱꜱ 5.1% ¦ απολεσητε … απολαβητε ᴄᴛ 17% † 1:8 ειργασαμεθα ¦ ειργασασθε ᴛʜ ¦ ηργασαμεθα ᴡʜ ‡ 1:9 παραβαινων 99% ¦ προαγων ᴄᴛ 1% § 1:9 ο ¦ ο δε ᴘᴄᴋ * 1:9 του χριστου 89.3% ¦ — ᴄᴛ 4.5% † 1:11 γαρ λεγων ¦ λεγων γαρ ᴄᴛ ‡ 1:12 εβουληθην ¦ ηβουληθην ᴀɴᴛ ᴛʀ § 1:12 αλλα ¦ αλλ ɴᴀ ᴘᴄᴋ * 1:12 ελθειν 87.1% ¦ γενεσθαι ᴄᴛ 11.4% † 1:12 ημων ¦ υμων ꜱʙʟ ᴡʜ ‡ 1:12 η πεπληρωμενη ¦ πεπληρωμενη η ꜱʙʟ ᴡʜ § 1:13 αμην 89% ¦ — ᴄᴛ 8.8%