8
The Seventh Seal
1 Καὶ *ὅτε ἤνοιξε τὴν σφραγῖδα τὴν ἑβδόμην, ἐγένετο σιγὴ ἐν τῷ οὐρανῷ ὡς †ἡμιώριον. 2 καὶ ‡εἶδον τοὺς ἑπτὰ ἀγγέλους οἳ ἐνώπιον τοῦ Θεοῦ ἑστήκασι, καὶ ἐδόθησαν αὐτοῖς ἑπτὰ σάλπιγγες.
3 Καὶ ἄλλος ἄγγελος ἦλθε καὶ ἐστάθη ἐπὶ §τοῦ θυσιαστηρίου ἔχων λιβανωτὸν χρυσοῦν, καὶ ἐδόθη αὐτῷ θυμιάματα πολλὰ ἵνα *δώσῃ ταῖς προσευχαῖς τῶν ἁγίων πάντων ἐπὶ τὸ θυσιαστήριον τὸ χρυσοῦν τὸ ἐνώπιον τοῦ θρόνου. 4 καὶ ἀνέβη ὁ καπνὸς τῶν θυμιαμάτων ταῖς προσευχαῖς τῶν ἁγίων ἐκ χειρὸς τοῦ ἀγγέλου ἐνώπιον τοῦ Θεοῦ. 5 καὶ εἴληφεν ὁ ἄγγελος †τὸν λιβανωτὸν καὶ ἐγέμισεν αὐτὸν ἐκ τοῦ πυρὸς τοῦ θυσιαστηρίου καὶ ἔβαλεν εἰς τὴν γῆν, καὶ ἐγένοντο ‡βρονταὶ καὶ φωναὶ καὶ ἀστραπαὶ καὶ σεισμός.
The Seven Trumpets
6 Καὶ οἱ ἑπτὰ ἄγγελοι §οἱ ἔχοντες τὰς ἑπτὰ σάλπιγγας ἡτοίμασαν *ἑαυτοὺς ἵνα σαλπίσωσι.
7 Καὶ ὁ †πρῶτος ἐσάλπισε, καὶ ἐγένετο χάλαζα καὶ πῦρ μεμιγμένα ‡ἐν αἵματι, καὶ ἐβλήθη εἰς τὴν γῆν· §καὶ τὸ τρίτον τῆς γῆς κατεκάη, καὶ τὸ τρίτον τῶν δένδρων κατεκάη, καὶ πᾶς χόρτος χλωρὸς κατεκάη.
8 Καὶ ὁ δεύτερος ἄγγελος ἐσάλπισε, καὶ ὡς ὄρος μέγα *καιόμενον ἐβλήθη εἰς τὴν θάλασσαν· καὶ ἐγένετο τὸ τρίτον τῆς θαλάσσης αἷμα, 9 καὶ ἀπέθανε τὸ τρίτον τῶν κτισμάτων †ἐν τῇ θαλάσσῃ, τὰ ἔχοντα ψυχάς, καὶ τὸ τρίτον τῶν πλοίων ‡διεφθάρη.
10 Καὶ ὁ τρίτος ἄγγελος ἐσάλπισε, καὶ ἔπεσεν ἐκ τοῦ οὐρανοῦ ἀστὴρ μέγας καιόμενος ὡς λαμπάς, καὶ ἔπεσεν ἐπὶ τὸ τρίτον τῶν ποταμῶν καὶ ἐπὶ τὰς πηγὰς §τῶν ὑδάτων. 11 καὶ τὸ ὄνομα τοῦ ἀστέρος λέγεται *ὁ Ἄψινθος, καὶ †ἐγένετο τὸ τρίτον ‡τῶν ὑδάτων εἰς ἄψινθον, καὶ πολλοὶ §τῶν ἀνθρώπων ἀπέθανον ἐκ τῶν ὑδάτων, ὅτι ἐπικράνθησαν.
12 Καὶ ὁ τέταρτος ἄγγελος ἐσάλπισε, καὶ ἐπλήγη τὸ τρίτον τοῦ ἡλίου καὶ τὸ τρίτον τῆς σελήνης καὶ τὸ τρίτον τῶν ἀστέρων, ἵνα σκοτισθῇ τὸ τρίτον αὐτῶν καὶ *τὸ τρίτον αὐτῆς μὴ φανῇ ἡ ἡμέρα, καὶ ἡ νὺξ ὁμοίως.
13 Καὶ εἶδον, καὶ ἤκουσα ἑνὸς †ἀετοῦ ‡πετομένου ἐν μεσουρανήματι λέγοντος φωνῇ §μεγάλῃ, Οὐαί, οὐαί, οὐαὶ *τοὺς κατοικοῦντας ἐπὶ τῆς γῆς ἐκ τῶν λοιπῶν φωνῶν τῆς σάλπιγγος τῶν τριῶν ἀγγέλων τῶν μελλόντων σαλπίζειν.
* 8:1 οτε 95% ¦ οταν ꜱʙʟ ᴛʜ ᴡʜ 2.7% † 8:1 ημιωριον 94.1% ¦ ημιωρον ᴛʜ ᴡʜ 5.5% ‡ 8:2 ειδον 86.4% ¦ ιδον ɴᴀ 13.6% § 8:3 του θυσιαστηριου 76.3% ¦ το θυσιαστηριον ᴛʀ 23.7% * 8:3 δωση 48.2% ¦ δωσει ᴀɴᴛ ᴄᴛ ʜꜰ ᴘᴄᴋ 46.8% † 8:5 τον … αυτον 86.7% ¦ το … αυτο ᴛʀ 9.2% ‡ 8:5 βρονται και φωναι 45.9% ¦ φωναι και βρονται ᴘᴄᴋ ᴛʀ 41.7% § 8:6 οι 90.4% ¦ — ꜱᴛ 9.6% * 8:6 ἑαυτοὺς 96.8% ¦ αὐτοὺς ᴛʜ (αὑτοὺς ꜱʙʟ ᴡʜ) 1.8% † 8:7 πρωτος 76.4% ¦ πρωτος αγγελος ᴛʀ 23.6% ‡ 8:7 εν 83% ¦ — ᴛʀ 16.5% § 8:7 και το τριτον της γης κατεκαη 91.8% ¦ — ᴛʀ 7.3% * 8:8 καιομενον 61.5% ¦ πυρι καιομενον ᴀɴᴛ ᴄᴛ ᴛʀ 35.8% † 8:9 εν 69.7% ¦ των εν ᴀɴᴛ ᴄᴛ ᴛʀ 26.1% ‡ 8:9 διεφθαρη 67.9% ¦ διεφθαρησαν ᴄᴛ ᴘᴄᴋ 28.9% § 8:10 των 98.6% ¦ — ᴛʀ 0.9% * 8:11 ο 77.9% ¦ — ᴛʀ 21.7% † 8:11 εγενετο 85.3% ¦ γινεται ᴛʀ 10.1% ‡ 8:11 των υδατων 94.5% ¦ — ꜱᴛ 1.4% § 8:11 των 97.3% ¦ — ᴛʀ 1.8% * 8:12 το τριτον αυτης μη φανη η ημερα 27.5% ¦ η ημερα μη φαινη το τριτον αυτης ᴘᴄᴋ ᴛʀ 28.2% ¦ το τριτον αυτων μη φανη η ημερα ᴍꜱꜱ 8.3% ¦ η ημερα μη φανη το τριτον αυτης ᴄᴛ 5.1% † 8:13 αετου 70% ¦ αγγελου ᴛʀ 29.5% ‡ 8:13 πετομενου 87.6% ¦ πετωμενου ᴛʀ 11.9% § 8:13 μεγαλη 73.1% ¦ μεγαλη τρις ᴘᴄᴋ 21.8% * 8:13 τους κατοικουντας 50% ¦ τοις κατοικουσιν ᴘᴄᴋ ʀᴘ ᴛʀ 50%